text:
-
Suzuki Jimmy ta pega candela y kima por completo na Montaña
-
Tur cos ta mustra cu Gobierno ta usando su influencia pa sconde cifra di Banco Central
-
Deo Fluonia ta acusa polisnan di a traha setup pe
-
Clientenan existente cu auto stuur banda drechi lo keda segura te ora nan cambia auto
-
Bodyguard di Minister Otmar Oduber, Deo Fluonia deteni pa atraca y horta I-phone di turista na Radisson
- BoletinEXTRA.COM12 hours ago
Homber ta los tiro ariba cas na Jan Flemming http://t.co/17zJJ5QHj9
Baby di 1 aña y mey ta keda pega den machine di http://t.co/IOiZRBwJuB
Mientras tin placa pa e Green Show di Mike Eman, studiantenan di Colegio San Antonio manera na hopi otro scol, a… http://t.co/0wesuQq8nk
Permiso di Tecla pa organisa Carnaval 61 su apertura di 11-11 http://t.co/3B2cDTNiuc
Tecla a score halto cu e permiso pe start carnaval http://t.co/oUuGQzmWhu
- BoletinEXTRA.COM1 day ago
Supuesto bom haya den KIA http://t.co/gS56cdVFpA
- BoletinEXTRA.COM1 day ago
New York tratando na calma panico di EBOLA http://t.co/H6PkWu2Yc9
Mucha di 3 anja a keda un siman largo cu su mama morto den cas. http://t.co/U9GJZQmRq6
Posibel caso di Ebola na New York http://t.co/lKv0gz0PAA
Polis ta confisca cellular di un dama despues di a yama central di alarma pa 1.100 biaha. http://t.co/zNLO7XhAo4
Latest Posts
Homber ta los tiro ariba cas na Jan Flemming
Diabierna anochi Polis ta bay Jan Flemming pa un caso di tiramento. Aki nan un tal "…
Baby di 1 aña y mey ta keda pega den machine di
Na Estados Unidos, Tennesee, na un laundromat, un wela no a pone tino un rato riba su nieto…
Mientras tin placa pa e Green Show di Mike Eman, studiantenan di Colegio San Antonio manera na hopi otro scol, a wordo lubida
Segun Glenbert Croes (MEP), nos a wordo aserca door di diferente studiante di Colegio San Antonio pa…
Tecla a score halto cu e permiso pe start carnaval
// Mei mei di tur pleito di carnaval *** Tecla a score halto ora ela haya permiso…
Supuesto bom haya den KIA
Diabierna mainta den careda di 8:30 durante un control sorpresa di parti e unidad di K9 di…
New York tratando na calma panico di EBOLA
Dokter na New York Graig Spencer ta positivo pa EBOLA. Resultado nan di laboratorio a confirma e…
Mucha di 3 anja a keda un siman largo cu su mama morto den cas.
Na un cas den e cuidad Rouen na Francia, polis a haya un mucha muher di 3…
Posibel caso di Ebola na New York
Un dokter di New York cu recientemente a traha na West Afrika , ta mustra symptoma nan…
Polis ta confisca cellular di un dama despues di a yama central di alarma pa 1.100 biaha.
Diaranson algo prome cu merdia, na Boxmeer, Hulanda, polis ta detene un dama di 49 aña y ta…
Un recordatorio pa tur EX Bomberonan, pa un Re-union diabierna 24 di October na Eagle Bowling Center
Coleganan bombero ta manda un Recordatorio na tur ex bomberonan, pa un anochi di re-union, diabierna dia 24…
Polis ta descubri un cantidad grandi di Steriods na un cas
Algun dia pasa na hulanda, team di recherche regional di Den Haag ta detene un cabayero di…
SOLO DI PUEBLO TA CONFIRMA: EDIFICIO DI BREENCHI TA BENDI CU GOBIERNO SEGUN PROPIO ABOGADO DI GOBIERNO
// SOLO ta confirma: **** Segun abogado di Gobierno, edificio di Breenchi a wordo cumpra /// Tin…
Security a kere cu e tabata wordo atraca
Diaranson marduga den careda di 3'or Polis ta bay dilanti Radisson Hotel, un security lo tabata wordo…
Candela na compleho di apartamento na Palmbeach ta cobra bida di un hoben
Diaranson marduga un biaha mas Aruba ta wordo sacudi. Un candela cu a cuminsa parti abou di…
Cuater persona ta keda deteni y pendiente pa nan extradicion pa Merka
Diamars mainta team di aresto ta hasi entradanan hudicial na varios parti di Aruba, den oranan di marduga…
Dama na stuur di Honda ta ranca palo di lus na Noord Cura Cabay
Diamars atardi laat un auto Honda ta drenta un mondi na Noord Cura Cabay.Polis ta bay e…
Agente Policial deteni pa posesion ilegal di municion . Municion lo no ta di cuerpo policial
Awe tardi den careda di 3'or un agente Policial trahando na San Nicolas ta keda deteni .…
Dama ta haya dolor di parto y casi ta haya yiu ariba, den centro di ciudad. Lo ta trata di un dama ilegal
Diamars merdia algo prome 2'or Polis ta bay altura di Aruba Bank den Caya Betico Croes. Motibo…
Tres persona ta fayese despues di a bishita e evenemento di Amsterdam Dance Event, na Amsterdam
Durante e evenemento di Amsterdam Dance Event, un dama di 40 anja ta bira malo, mesora su casa…
Orgie mas grandi pa persona nan di 65+ ta cobra bida di 7 persona
'Siete persona di 65+ ta perde nan bida weekend pasa pa motibo di ataka di curason. E…
Un Baby a fayese despues di a cay den wc
Diabierna ultimo Ministerio Publico na Sint Maarten a duna di conose cu un baby di 11 luna…
Auto ta slip y bay dal semi frontal contra un pick up na Rooi Santo
Dialuna mainta un auto cu tabata bay pa parkeer na Ting Wey Supermarket ta slip , y…
V-car ta bolter den bocht pariba di skol preparatorio Nos Paraiso na Paradera
Dialuna marduga Polis ta bay altura di skol preparatorio Nos Paraiso na Paradera. Un poco ma s…
Alumna di Maria College ta cay for di dos piso
Dialuna mainta ta habri Aruba cu un noticia desagradabel. Polis y Ambulance ta wordo pidi cu urgencia…
Video Music of the Week
http://youtu.be/7PCkvCPvDXk
Homber ta wordo seriamente herida pa via di un hinkamento
Diadomingo atardi un caso di hinkamento ta tuma luga den Avenida Alo Tromp, area di Wanboy e…
Jonathan Koolman ta fayece momento cu ela cay na lama y ta hoga
E curpa sin bida di Jonathan Koolman treci na pierd na Rodgers Beach. Dr Luchman ta constata…
Homber ta cay na lama y ta hoga, esaki ta pasa pariba di e light house na Seroe Colorado
Diadomingo merdia e trankilidad na Aruba ta wordo kibra, na momento cu noticia ta drenta cu un…
Suzuki swift ta bolter na Franse Pas
Diahuebs merdia Polis ta bay den cercania di e bocht pa bay Wela na Franse Pas. Na…
100 miyon persona na mundo a bira victima di desasternan den anja 2013
Den e ultimo anja mundialmente 100 miyon persona a bira victima di total di 529 desaster cu…
Joran Van Der Sloot nunca lo no wak su jiu
Joran van der sloot su jiu muhe Dushi Trudie, awor dos siman biew, casi sigur nunca lo…
ELMAR cu machin pa recarga auto nan electronico, operacional den e dia nan nos dilanti
Informacion cu nos a ricibi ta indica cu awor ELMAR na Hato ta dispone di un machine…
Kortsluiting ta causante di candela den plafon
Diaranson atardi Brandweer y Polis ta bay Kanariestraat pa un cas cu huma saliendo. Brandweer mes ora…
Pasahero problematico ta manda un bommelding y ta keda deteni
Diamars anochi Koninklijke Marechaussee na Schiphol ta detene un homber franses di 67 anja despues cu ela…
Entrada hudicial na 20 cas enconection cu un investigashon riba un mega caso di labamento di plaka
Diamars for di oranan di mainta na e provincia di Gelderland na Hulanda, autoridad a hasi entrada hudicial na…
Polis ta para auto cu tabata core iresponsabel. A resulta cu chauffeur tabata malo
Diamars atardi Polis nan ta para un Toyota Prius cu lo tabata coriendo hopi iresponsabel. Na altura…
Algun minuut despues di e atraco ariba Suerte Kwihi inn, dos homber arma ta drenta Your lucky bets
Dialuna anochi algun minuut despues di e atraco arma ariba Suerte Kwihi inn, un otro atraco ta…
Atraco arma ariba Suerte Kwihi Inn
Dialuna nochi alarma ta wordo bati pa un atraco arma ariba un luga di loteria. Esaki ta…
Atraco arma ariba Suerte Kwihi Inn
Dialuna nochi alarma ta wordo bati pa un atraco arma ariba un luga di loteria. Esaki ta…
Dunamento di chance na crusada di Bright bakery ta caba na accidente.
Diahuebs mainta pa mas o menos 11'or di mainta un boksmento ta sucede na e crusada di…
Accidente na retonde di Hato ta laga un mucha herida atras
Diamars anochi den careda di 9’or un accidente basta duro ta pasa na e retonde Hato. Polis…


c: text/html

text:
Conocido koki di Aruba, Maria Petit ta duna les di cushina na studiantenan di Zadkine College
Un di e kokinan mas famoso di Aruba, Maria Petit, a laga e studiantenan di e centro di educacion regional ‘Zadkine Food & Business” di Rotterdam cera conoci cu e secretonan di e cushina di Aruba, e Cushina Crioyo. Observa pa Minister Visser kende ta hacienda un bishita di trabou na Hulanda y Minister Plenipotenciario Edwin Abath, Maria a siña e studiantenan con pa traha entre otro pastechi y Ponchi Crema. Den esaki el a wordo asisti pa Nico van der Meer, kende ya pa 18 aña ta docente na Zadkine College. Prome cu esaki el a biba y traha di 1985 te 1994 na Aruba. E tabata traha den e cushina di Manchebo Beach Hotel y Chez Mathilde. Tambe e tabata duna les di cushina na empleadonan di Lago cu dor di e ciere a perde nan trabou.
Maria Petit ta conoci na Aruba di television, su buki di cushina, su dvdnan y di su presencia den Superfood na unda e ta ofrece clientenan ‘hapjes’ cu e ta traha eynan. Restaurantnan na Aruba cu kier amplia nan clientela regularmente ta haci un apelacion riba Maria. ‘Maria Ta Den Cushina’ ta un expresion conoci na Aruba cu ta indica tambe cu unda Maria ta den cushina no ta keda un mesa bashi. Aunke cu Maria ta na Hulanda pa bishita famia, e no por keda sin haci promocion pa e cushina di Aruba. E tabata mesora masha entusiasma ora cu Abath a lanza e idea pa e duna un workshop. E studiantenan a siña masha lihe. Maria tabata satisfecho cu nan
dedicacion y sigur lo tira un boca di palabra pa nan si nan dicidi di busca un lugar pa core stage na Aruba. Actualmente tin 23 studiante di Zadkine College cu ta core stage den e parti Caribense di Reino. E cushina Arubiano ta conoci pa su stobanan sabroso, su funchi, keshi yena, pastechi y sin duda tambe pa su diverso platonan di lama. Pa chikito cu Aruba por ta, e isla cu su mas di 200 restaurant, ta aparte di ta e lugar ideal pa gosa di un solo cayente, un lama cristalino cu beachnan blanco, ta tambe un paraiso pa esnan cu kier saborea un cuminda delicioso.
Zadkine
Zadkine ta un di e centronan di educacion di enseñansa secundario mas grandi di Hulanda. Na Zadkine College ta unda profesionalnan ta wordo forma y studiantenan ta wordo prepara pa tuma un posicion activo, independiente y cu hopi perspectiva den comunidad. Gran parti di esaki ta sosode den practica. Dunadornan di trabou, negoshi y institutonan den region ta wordo aserca pa ta parti di esaki. E ambicion di Zadkine ta pa ofrece un miho educacion profesional y mas efectivo. Zadkine ta sostene studiantenan ora cu nan mester di extra ayudo y pa medio di deporte y cultura amplia nan horizonte. Pa preguntanan encuanto Zadkine Food & Business por tuma contacto cu Fleur Miermans na telefon 06 – 467 12 206 of mail f.miermans@zadkine.nl
Categories: Local

robotstxt: allowed

filter: keep


text:
ANUNCIO RELACIONA CU ‘SCHOOLVERKLARING’ PA PENSIOEN DI HUERFANO
Tur huerfano entre 15 y 25 aña cu ta bay school den dia mester entrega e ‘schoolverklaring’ pa e aña escolar 2011/2012. Esnan cu ta bay school anochi mester entrega e ‘schoolverklaring’ hunto cu e ‘lesrooster’.
Pa evita atraso den pago di pensioen di huerfano, e papelnan aki mester wordo entrega no mas tarda cu dia 18 di augustus 2011 na SVb Departamento di Pensioen situa na Vondellaan 21, of na SVb San Nicolas situa na Bernardstraat 71. Pa mas informacion por yama 527 2760.
Ora un huerfano stop di bay school, e mester avisa SVb pa evita cu pensioen di mas wordo paga.
ir. Edwin M. Jacobs
Director


text:
Aruba
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Aruba ta un isla cu geograficamente ta keda den e parti mas zuid di e laman Caribe. E ta situa 27 km noord di e Peninsula di Paraguana, Estado Falcon, Venezuela. E islanan Aruba, Bonaire y Curaçao, tur tres situa dilanti di e costa noord di Sur-America. E islanan tambe ta conoci como Islanan ABC. Aruba ta un pais cu como pais-miembro ta forma parti di e Reino Hulandes como un partner, hunto cu Antia Hulandes y Hulanda como un pais autonomo, difini den Status Aparte cu ta na vigor desde 1 di januari 1986. Prome cu 1 di januari 1986 Aruba aforma parti di e pais Antia Hulandes, cu te cu e tempo ey tabata consisti di e seis islanan Aruba, Bonaire, Curaçao, Saba, Sint Eustatius y Sint Maarten. Riba 10 di october 2010 e pais Antia Hulandes a wordo desolvi y Curaçao cu Sint Maarten a haña mescos cu Aruba un Status Aparte. Bonaire, Saba y Sint Eustatius, e asina yama 'Islanan BES" a haña e status di municipio special di Hulanda. Aruba ta culturalmente hopi liga na Curaçao y Bonaire, entre otro door cu na tur tres isla ta papia e mes un idioma, esta Papiamento.
Kontenido
Historia[editá | edit source]
Articulo principal: Historia di Aruba
E prome habitantenan di Aruba tawata Indjan Arawak cu a bin for di Venezuela. Alonso de Ojeda, un explorado Spaño, a descubri Aruba alrededor di 1499. E prome mapa cu Aruba ta parece riba ta pinta pa e cartograf Juan de la Cosa, cu a compaña Ojeda, y asina e exploracion y colonisacion di Aruba a keda inicia pa e Spañonan. Te cu na mas of menos aña 1636 Peter Stuyvesant cu anteriormente tawata na e colonianan Hulandes na Brazil, a bin ocupa Aruba pa e West Indische Compagnie Hulandes, cu a adkeri nan prome colonia Americano den e region di awe New York, pero na aña 1791 a stop di existi y a traspasa e isla den man di e gobierno Hulandes. Aruba a sigui como colonia Hulandes bou di e Bataafse Republiek y despues Republiek der Nederlanden. Na 1805 e Inglesnan a ocupa Aruba pa un tempo corto y na 1816 Aruba a haya bishita di e General Francisco de Miranda, compaña pa un grupo grandi di 'freedom fighters' cu a parti un proclamacion dirigi na e habitantenan di Aruba, den cual a splica nan intencion di libera e paisnan latino Americano. E Hulandesnan a ocupa Aruba despues bek, unda te awe bou di e statuut di Reino ta bou di e dominio y poder colonial Hulandes como un nacion y pais cu den e Reino Hulandes ainda ta den e proceso di su decolonisacion , segun e mandatonan duna pa e pueblo di Aruba desde 1947, 1977, 1983. For di 1816 Aruba como parti di e colonianan Hulandes prome bou di e West-Indische Co. y te na aña 1845 bou di e nomber di "Curaçao en onderhorige eilanden" cu despues a bira "Antia Hulandes" cu mescos cu e statuut impone na 1954 tawata temporario, Aruba a keda forma parti di dje te cu, cumpliendo cu e proceso di nos decolonisacion, na 1985 a bira Nacion y Pais separa, para riba nos mes, independiente den Reino, faltando pa na 1996 a aboli e statuut pa a yega na e Reino Hulandes den forma di un commonwealth, manera tawata e mandato di e pueblo di Aruba desde 1947 (pa a bira di cuater pais di e commonwealth), ripiti na 1977 y acorda na 1983.
Politica[editá | edit source]
Mira articulo principal: Politica di Aruba
E movimento pa Aruba su decolonisacion y independencia a cuminsa for di aña 30 cu Aruba a pidi pa cuminsa para riba su mes y na augustus 1947, Aruba a presenta su prome "Staatsreglement" (constitucion), pa Aruba su "status aparte" como un nacion y pais independiente cu e status di un estado autonomo den e Reino Hulandes den forma di un Commonwealth Hulandes, segun e ehempel di e Statuut di Westminster di 1931 di e Commonwealth Britanico. Na e Coferencia di Mesa Rondo (Hulandes: Ronde Tafel Conferentie, RTC) na 1948 a presenta e deseo y mandato aki di e Pueblo di Aruba pa a bira e di cuater pais independiente den un reino den forma di un commonwealth. Pero na 1954 cu a impone e Statuut, e status obteni pa Aruba tawata di un Teritorio Insular Autonomo di un "pais" cu a ser yama "Antia Hulandes". Na e Coferencia di Mesa Rondo di 1981 y 1983 a trece e mandato di 1977 di e Pueblo di Aruba, logrando e acuerdo di Aruba su decolonisacion, cu Betico a yama "un acuerdo di diamanta" Na 1986 Aruba a realisa su status di pais separa y independiente y di estado miembro di e Reino Hulandes, pero te awe Hulanda no kier cumpli cu e abolicion di e statuut colonisado impone for di 1954. Nan a disfrasa y camufla nan dominio y poder colonisado impone desde 1954 como supuesto "lazonan di un federacion".
Dia 24 di november 1955,(a aproba e Escudo di Aruba dia 15 di november 1955) J. Irausquin di Aruba di e partido politico PPA (Partido Patrico Arubano) a presenta un discurso dilanti di e United Nations Trust Committee (Comite Fiduciario di Nacion Uni) pa a splica e situacion cu a keda acepta temporalmente. El a finalisa su discurso bisando cu den futuro tin mas cambio ainda pa bin, y cu e ta espera di por conta riba e mesun bon diligencia y cooperacion.
Na 1972 a continua cu e proceso di decolonisacion y independencia. Esaki a inicia for di aña 40 na un conferencia na Surnam unda cu Betico Croes di partido MEP (Movimiento Electoral di Pueblo) a propone tambe un "sui-generis" Dutch Commonwealth di cuater pais y estado independiente miembro: Aruba, Hulanda, Surnam y Antia Hulandes, cada un cu su propio soberania y identidad nacional. Mr. C. Yarzagaray, representando e partido politico AVP (Arubaanse Volkspartij), a propone pa tiene un referendum pa e pueblo mes dicidi su propio destino y a proclama cu: "Aruba hamas lo acepta un federacion niun nacionalidad di segundo categoria".
Betico Croes mesora a inicia na Aruba un campaña pa informa y prepara e pueblo di Aruba pa Aruba su independencia politico y un status aparte den un commonwealth Hulandes liber di tur resto di colonisacion. Na 1974 e Ministro di Structura Estatal a percura pa publica e "Witboek over de Status Aparte", y na maart 1976, un comite nombra pa gobierno di Aruba a logra keda cla cu tur preparacion pa a introduci e bandera y himno nacional di Aruba como e dos simbolonan di Aruba su soberania y independencia, y hunto tambe a fiha 18 di maart 1981 como fecha pa Aruba su independencia como pais completamente separa y independiente cu un status aparte como estado miembro di un commonwealth nobo, moderno, bou di un statuut dor di cual lo a elimina pa semper e gran berguensa di tur e resto di dominio y poder colonial. A sigui na maart 1977, cu e referendum (Aruba a ser obliga pa a yama e referendum aki un 'encuesta', pasobra pa ley Aruba no tawata permiti pa tiene un referendum) pa e pueblo mes determina su futuro cu a ser teni cu e sosten di e Nacion Uni y 82% di e votadonan a scohe pa independencia: pa Aruba ta un pais riba su mes, y cu derecho di ta un estado miembro di un comonwealth nobo, moderno Hulandes, manera tawata e deseo di e pueblo ya for di añanan 40, pa Aruba iguala cu e otro cuater paisnan cada un como Estadonan di Miembro lo a obtene nan 'status aparte' eyden.
E gobierno di Aruba a asigna e 'Instituut van Sociale Studies' den Den Haag pa haci un estudio di Aruba su independencia, cu a wordo publica den 1978, cu e titlo "Aruba en Onafhankelijkheid, achtergronden, modaliteiten en mogelijkheden; een rapport in eerste aanleg".
Na e conferencia di Den Haag den 1981, Aruba su independencia a wordo proponi na 1991. Den maart 1983, basa riba e Referendum, finalmente Aruba a haya un trato oficial den Reino, pa Aruba su decolonisacion y independencia, e prome pais birando den Reino Hulandes, cu su mesun costitucion, unanimamente aproba y proclama den augustus 1985, y despues di un eleccion teni den november pa Aruba su prome parlamento. Aruba a separa for di Antia Hulandes y bira oficialmente un pais y e di tres miembro di estado den Reino Hulandes dia 1 di januari 1986, cu despues di 10 aña Aruba a ful independencia na aña 1996, y cu e abolicion di Reino Hulandes Bieu. Un miembro di estado nobo di e nobo Reino Hulandes como completamente nobo y moderno di Dutch Commonwealth, liber di tur dominio colonial. E logro grandi aki ta danki na e United Nations Resolutions pa elimina colonialismo y tambe na Betico Croes y e steun politico di otro nacions manera Merca, Panama, Venezuela y varios pais Europeo. Croes tawata proclama e "Libertador di Aruba" despues di un accident tragico dia 31 december 1985 y a fayece den november 1986.
Organo Structural di Reino Hulandes[editá | edit source]
Mira: Disolucion di Antia Hulandes
Den 1990, e movimento pa independencia tawata laga pa otro ocasion na e peticion di Aruba su Prome Minister, Nelson O. Oduber. E articulo di programacion di independencia completo di Aruba, cu base den e Referendum di 1977 y e Acuerdo di 1983 pa Aruba su Descolonisacion y e independencia tawata rescindi/gelos den 1995, pero e proceso mester ta completo como un mandato oficial pa e pueblo di Aruba for di 1947 y 1977.
- Di 1 di januari 1986, e Reino Hulandes tawata consisti di tres pais: Hulanda, Antia Hulandes y Aruba.
- For di 10 di october 2010 caba, e Reino Hulandes ta contene cuatro pais: Hulanda (isla-BES: Boneiro,Saba, St Eustatius) , Aruba, Corsou y Sint Maarten.
Aunke e “igualdad” di e paisnan ta explicitamente abou den e preamble den e statuut, cu ta escirbi: "..teniendo cuenta cu a wordo expresa libremente su boluntad di stablece un orden nobo constitucional den Reino Hulandes, es cu lo hiba for di su interes interno di un manera autonomo y di su interes comun den un base di igualdad, y es cu ta otorga nan entre otro e asistencia reciproca , a resulta di un mutuo acuerdo...", den practica, Hulanda tin considerablemente mas mandato cu Aruba, Sint Maarten y Curaça.
Eleccion di Aruba[editá | edit source]
Mira: Elecionnan na Aruba
Como cu Aruba de facto mescos cu Hulanda ta un Pais separa, independiente, riba su mes, y un estado miembro di Reino Hulandes, e politica di Aruba ta den forma di un democracia parlamentario, unda tin un cabinete di Ministronan consistiendo 8 Ministero nombra pa Parlamento. E parlamento tin 21 miembro cu ta ser eligi directamente door di pueblo pa sinta un termino di 4 aña. E Gobernador di Aruba, kende ta representa La Reina na Aruba, ta ser nombra pa un termino di 6 aña.
Eleccionnan ta tuma lugar cada cuatro año pues e siguente eleccion lo mester tomar lugar na anja 2013.
Economia[editá | edit source]
Articulo Principal: Economia di Aruba
Aruba ta gosa di un di e norma di biba mas halto den e region Caribe, cu un porcentahe hopi abou di pobresa y desempleo. Mas cu mita di Produccion Nacional Bruto ta wordo genera den e sector turistico. Turismo ta un di e pilarnan mas grandi pa e economia cu turista procedente di Merca, Canada y Europa. Merca ta e partner mas grandi cu Aruba ta haci transaccion economico cu ne. Un deficit den e presupuesto di Gobierno di Aruba ta algo cu ta comun cual ta contribui na e porcentahe halto di inflacion. Aunke Gobierno tin e intencionnan pa corihi e mal custumber aki pa aña 2009. Pa añanan caba Aruba ta haya ayudo financiero for di Hulanda. E florin Arubiano ta mara na un tarifa fiho di AWG 1,75 = US$ 1,-
Geografia[editá | edit source]
E isla generalmente tin lama keto y relahante cu excepcion di e parti noord cuta bastante bruto. Tur lama ta rondona cu santo blanco cu ta haci e lamanan hopi atractivo. Tambe nos tin cero cu bunita bista den cual Hooiberg (165 m) y Jamanota (188 m), ta destaca. Oranjestad, nos capital, cual ta localisa na 12°19′N 70°1′W / 12.317, -70.017, ta situa 25 km panoord di Venezuela.
Semper e clima ta consisti di un dia cayente. No mester di weather.com pa bisa nos cu ta bay tin solo pa mastanto dje aña.
Deporte[editá | edit source]
Na Aruba e deporte mas conoci y mas practica ta futbol, despues ta sigui baseball. Tambe e sportnan mane volley, atletiek, basketball y softball sa word practica sin laga afo sport acuatico. Sport cu ta atrae mas hende ta futbol, riparabel na nan final compara cu baseball. Aunke tin masha poco posibilidad cu un di e atletanan lo bira profesional, of hunga den exterior. Pero toch e weganan di futbol y baseball semper ta competitivo y di bon calidad cu hungandonan di hopi talento. Softball tambe ta un sport cu ta yama hopi atencion ya cu e ta un sport cu ta hunga tur weekend na diferente veld y ta algo cu ful famia por bay disfruta.
Demografia[editá | edit source]
Aruba ta situa den parti zuid paden di Caribe. Door cu no a haci hopi yobida, Aruba a wordo salba door di sistema di plantacion y economico di transacion di negoshi di catibo. Aruba su poblacion ta estima 80% mestiso y 20 % grupo etnico. E Arawaknan tawata papia un sorto di "Spaño/Portugues kibra" unda nan a siña for di nan antepasadonan na Hispaniola. E Hulandesnan a tuma control 135 aña pasa despues di e Spañonan, nan a laga nan pa cultiva y uza e isla como fuente di carni pa otro posesion Hulandes den Caribe. E partimonio Arawak ta mas fuerte cu esun di otro isla Caribense. Aunke no a keda hopi evidencia di indjan, e caracteristica isleño ta claramente indica cu tawatin nan partimonio gentico Arawak. Un parti grandi di e poblacion ta bin di descente Arawak y menos for di e antepasado Spaño, Italiano, Hulandes y un par di Frances, Portugues, Britanico y Africano. Recientemente tawatin un considerabel inmigracion na e isla for di e nacionnan bisiña di Merca y Caribe, posiblemente treci pa e miho trabounan paga. Den 2007, e leynan nobo di inmigracion a wordo introduci pa yuda controla e crecimento di e poblacion mediante e restriccion di e trahadonan stranhero na un maximo di 3 aña di residencia den isla.
Demograficamente, Aruba a sinti e impacto di cercania di Venezuela, mas hopi cu e cercania di Curaça y Boneiro. Gran parti di Aruba, e famianan ta bin door di Venezuela y tin un aumento temporal di Venezolanocu ta bin biba na Aruba.
Comunidad Hudio[editá | edit source]
Actualmente e comunidad Hudio di Aruba ta numera pa 35 Hudio.[1] E comunidad aki a bira oficial for di 1754, ora Moses Solomon Halevi Maduro y su casa y su seis yiunan a ricibi un permit special na e isla door e Hulandesnan Real. Maduro a funda e 'main shipping company, Maduro & Sons'. E santana Hudio, cu regularmente a wordo uza pa entiero di e Hudionan cuminsamento di aña 1837, ta contene ocho tumba di graf datando bek na 1563, e unico indicacion di un presencia Hudio riba e isla prome cu siglo 18.[2]
E prome minister di Aruba, Mike Eman, ta bin di un famia Hudio.[2]
Ciudad y bario[editá | edit source]
Mira: Lista di luga na Aruba
E isla, cu un poblacion di mas di 140.000 habitante, no tin stad grandi. E districtonan:
- Noord
- Oranjestad West )
- Oranjestad Oost )(33,000 den 2006)
- Paradera
- Santa Cruz
- Savaneta
- San Nicolas Noord
- San Nicolas Zuid
Educacion[editá | edit source]
Enseñansa ta ocupa un funcion cardinal den e desaroyo di Aruba. Enseñansa na nivel ta un condicion importante pa hende suficientemente bon educa ariba e isla aki.
Como bintidos mil alumno y studiante ta bay scol tur dia na Aruba. Na mas o menos ochenta scol, e alumno- y hobennan ta haya e oportunidad pa descubri, desaroya y uza nan propio capacidad.
E sistema actual di enseñansa na Aruba conoce e siguiente nivel di enseñansa y tipo di scol:
-Enseñansa pre escolar pa e grupo di edad 0 pa 3 aña; -Enseñansa preparatorio pa e grupo di edad 4 pa 5 aña; -Enseñansa basico pa e grupo di edad 6 pa 11 aña. Fuera di enseñansa basico regular, Aruba conoce tambe:
-Enseñansa special, reparti den: Enseñansa pa muchanan cu tin dificultad pa siña (MLK); Enseñansa pa muchanan cu tin hopi dificultad pa siña (ZMLK); Enseñansa pa muchanan sordo y mudo.
-Enseñansa avansa (AVO/LBO) pa e gruponan di edad 12-15 te 17 aña, reparti den: Educacion Profesional Basico (EPB) cu e ciclo basico y e ciclo di profesion y banda di dje e educacion pa aspirante. E ciclo di profesion ta reparti den: Sector tecnico (T); sector economico (E); sector di cuido (V). enseñansa general secundario (MAVO); enseñansa general avansa (HAVO); HAVO y VWO ta cay bou di un solo scol, Colegio Arubano. Tin un scol na San Nicolas y Oranjestad enseñansa preparatorio cientifico (VWO).
-Enseñansa post secundario (MBO/HBO/VWO) pa e grupo di edad 15 pa 17 aña, reparti den: Educacion Profesional Intermedio (EPI); Unidad Ciencia y Tecnologia (CT); unidad Salubridad & Servicio (SS); unidad Hospitalidad y Turismo (HT); unidad Economico (E).
estudio pa maestro di scol (IPA). IPA ta forma docente dinamico y profesional pa drenta scol preparatorio, primario y secundario. IPA tin specialisacion pa bira docente di preparatorio (kleuter), primario (scol basico) y pa bira docente di scol secundario tin actualmente Bachelor y Master Papiamento, IK (informatiekunde) y CKV (Culturele & Kunstzinnige Vorming). IPA tin un seccion nobo cu a start sali na aña 2007 cu ta Movecion y Salud (M&S).
Universiteit van Aruba (UA) Facultad Huridico (JF); facultad Financiero-Economico (FEF). Enseñansa pa adulto pa esnan cu no ta bay scol mas di 15 aña pariba. Tanto e enseñansa pre escolar como e gran parti di enseñansa pa adulto no ta cay bou di e ley di enseñansa y supervision di Departamento di Enseñansa.
Programa di incorporacion Programa di incorporacion pa enseñansa basico. E programa di incorporacion ta un proyecto di Departamento di Enseñansa y ta cay bou di Directiva di Scol Publico. Pa casi diescuatro aña ta existi na cinco scol basico publico un programa special pa guia mucha cu un otro idioma di cas, e asina yama PRISMA-project. Y desde 2002 e programa aki ta existi na algun Dependances. Na principio e meta di e proyecto di Prisma tabata solamente pa yuda e muchanan cu un otro idioma na cas cu no ta Papiamento of Hulandes, pa nan por domina den un tempo relativamente corto e idioma Hulandes. Na 2001 a scohe pa e Dependances ora cu a descubri cu tin hopi mucha stranhero bibando na Aruba y cu no ta bay scol. Desde e momento ey e fluho di mucha stranhero pa Aruba a aumenta bastante. A scohe pa guia nan den e Dependances, p’asina no pone un peso extra ariba e scolnan regular y e maestronan na e scolnan aki. Di e forma aki e maestronan por a duna mas atencion na e muchanan naci na Aruba. Pero den transcurso di aña mas y mas mucha Arubiano a haya ayudo extra den e idioma Hulandes pa medio di e metodo di Prisma. Hulandes ta y lo keda pa e muchanan Arubiano un idioma stranhero y lo no bira nunca nan prome idioma di cas of lenga materno.
Acercamento Tin dos manera di acercamento:
-Na e scolnan basico publico ta saca e alumnonan di Prisma for di klas ora di les di Hulandes y di lesamento. Durante nobenta minuut nan ta haya les di Hulandes y lesamento segun e metodo di Prisma den un local apart. Despues nan ta bay nan klas bek y ta sigui atende e otro lesnan cu nan compañenan di klas. Si resulta necesario, nan ta sigui cu “Taal en Lezen” segun e programa di Prisma te ora cu nan no tin mester di ayudo adicional. E scolnan publico ta traha cu rooster semanal cu ta reparti segun edad. E grandura di e grupo segun edad por varia pa cada “blokuur”; -E Dependances ta scolnan apart na unda gran parti di mucha stranhero entre 8 y 13 aña ta reparti den grupo fiho di maximalmente 15 alumno pa klas. E klasnan ta reparti segun edad. Durante henter un aña escolar e alumnonan ta den un Prisma klas. Durante henter e aña ey nan ta haya solamente e idioma Hulandes y lesamento segun e metodo di Prisma. Fuera di esey nan ta haya tambe e mesun metodo di 'rekenen' igual na e otro scolnan basico. Despues di un aña nan ta pasa pa un scol basico of scol avansa igual cu e muchanan di Aruba.
Programa di incorporacion pa studiantenan secundario Desde 2002 ta acepta hoben entre 14 y 18 aña cu un idioma stranhero apart na un Dependance. Cu ayudo di un programa special nan ta haya preparacion durante un aña escolar pa despues nan pasa over pa enseñansa avansa. Esaki por ta mavo den dia, scol anochi of EPB. Ta reparti e alumnonan aki tambe den grupo di 15 pa klas.
E scolnan di Aruba[editá | edit source]
- Estudionan Academico:
- UA (Universiteit van Aruba)
- IPA (Instituto Pedagogico Arubano)
Cultura[editá | edit source]
Riba 18 di maart ta celebra e dia di Himno Nacional di Aruba. Na 1976, Aruba a hañ su Himno Nacional (Aruba Dushi Tera) y Bandera.
E origen di e poblacion y e posicion geografico di e isla a duna Aruba un cultura mixto. Segun e Bureau Burgelijke Stand en Bevolkingsregister (BBSB) desde 2005 Aruba ta conta cu 92 diferente nacionalidad.E influencia Hulandes por wordo mira ainda, manera e celebracion di Sinterklaas dia 5 y 6 di december y otro dia di fiesta manera 30 di april unda Aruba y Reino Hulandes ta celebra e haciment'i aña di S.M. Beatrix, "Dia di La Reina" (Koninginnedag). Pasco y Aña Nobo ta wordo celebra cu un musica tipico y cantica di gaita pa Pasco y Dande pa Aña Nobo y ayaca, ponche crema, oliebollen y ham y otro cuminda tipico y bebida. Riba Aña Nobo ta tira klapchi y show di vuurwerk. Riba 25 di januari ta celebra e haciment'i aña di un politico,d.f.m Gilberto F. 'Betico' Croes, "Dia di Betico". Riba 24 di juni ta celebra "Dia di San Huan", cu e cantica 'Dera Gay'. Religion tambe tin su influencia; Asencion (Pasco Grandi) y Bierna Santo ta un dia di fiesta rib'e isla.
Celebracion di Carnaval tambe ta un dia importante na Aruba, como den Caribe y Latino Merica, por ehempel Mardi Gras (Diamars Diki) ta celebr'e pa hopi siman largo. E celebracion aki a cuminsa rond di aña 1950 influencia pa inhabitante (Venezuela, St Vincent, Trinidad, Barbados, St. Maarten y Anguilla) cerca di e isla cu a bin traha pa e rafinaderia pretolero (LAGO). Cu curso di tempo Celbracion di Carnaval a cambia y awo e ta cuminsa for di cuminsamento di januari te diamars prome cu Diaranson Shinishi (Dia di Shinishi) cu un parada grandi riba e ultimo diadomingo di e festivo (diadomingo prome cu Dia di Shinishi).
Turisimo di Merca recientemente a crece e visibilidad di cultura Mericano riba e isla, cu e celebracion manera Halloween y Thanksgiving den November
Idioma[editá | edit source]
Mira tambe: Ortografia di Papiamento, Gramatica di Papiamento y Papiamento na Aruba
Idioma por wordo mira manera un parti importante di e cultura Arubano. E idiomanan oficial ta Hulandes -desde 2003- y Papiamento. Papiamento ta e idioma predominante na Aruba. Un idioma crioyo papia na Aruba, Curaçao y Boneiro, ta incopora palabra incluyendo Portugues, idioma di West Africa, Hulandes y Spaño. Manera mayoria di isla den e region, Spaño tambe ta wordo papia tin biaha. Ingles tin un conexionhistorico (cu e Imeperio Britanico) y ta wordo uza hopi; door di crecemento turistico. Otro idioma comun ta papia basa na e size di e comunidad ta Portugues, Chines, Aleman y Frances. Esaki ta ofreci den scol secundiario y universidad, ya cu un percentahe halto di studiante di Aruba ta continua nan estudio na Europa.
Den añanan reciente, e gobierno di Aruba a mustra un interes grandi den e reconocimento di e importancia cultural y historico di su lenga materno. Aunke Papiamento ta wordo papia, ta masha similar entre e isla di papia Papiamento, tin un diferencia grandi den e skirbimento.E ortografia ta diferencia cada isla y tambe cada grupo di hende. Tin ta mas orienta na e origen Portugues y ta haci uzo di e otrografia ekivalente. (Eh. ta uza 'y' enbes di 'j'), na unda otro ta mas orienta ne e origen Hulandes.
Den un buki The Buccaneers of America , prome publica den 1678 ta wordo declara door di un relato testimonial cu e idjannan riba Aruba tawata papia Spaño. E gobierno di mas bieu un declaracion oficial skirbi na Papiamento data for di 1803.
Aruba tin cuater corant publica na Papiamento: Diario, Bon Dia, Solo di Pueblo y Awe Mainta y dos den Igles: Aruba Today y The News. Amigoe ta e corant publica na Hulandes. Aruba tin tambe 18 radio stacion (2 AM y 16 FM) y tin tres tv-stacion local: Tele-Aruba, Aruba Broadcast Company 'ATV 15' y Canal 22, Aruba su Television Nobo.
Segun censo di 2000 e poblacion ta uza e lenga principal na e siguiente:
- Papiamento (oficial y idioma nacional) 66.3 %
- Spaño 12.6 % (importante door di e cercania cu Venezuela, ta duna les na scol basico for di klas 5)
- Ingles (importante pa e turismo, ta duna les na scol basico for di klas 4) 7.7 %
- Hulandes (oficial wordo uza den administracion publico y enseñansa) el 5.8 %
- Otro 2.2 %
- E 5.3 % no specifica of no conoci (censo di 2000)
Luganan di interes[editá | edit source]
Arubianonan famoso[editá | edit source]
- Dave Benton, musico cu a gana e 2001 Eurovision Song Contest representando Estonia
- Juan Chabaya Lampe, compositor di Aruba su himno nacional
- Betico Croes, politico (Libertado di Aruba)
- Bobby Farrell, musico (grupo Boney M.)
- Percy Irausquin, diseñado di moda
- Jim Jones, artista Mericano di hip-hop
- Gene Kingsale, beisbolista di MLB player
- Calvin Maduro, beisbolista di MLB player
- Pete Philly, artista Hulandes di hip-hop
- Sidney Ponson, actualmente beisbolista di MLB player
Lista di fuente[editá | edit source]
- ↑ Chabad.org The Prime Minister Wants Tefillin
- ↑ 2.0 2.1 Marks, Yehudah. Jewish Prime Minister of Aruba Orders Pair of Tefillin. Hamodia, World News, 2 September 2010, p. B42.


text:
Rate this song:
No votes yet, be the first!
Pero mi tin mied'i habie
Ba bisami bo tin alg'i kontami
I pa mi no worry
Koro: Lo bo hasie via dje
Porta boke bisami ku bo stimami
Porta boke bisami bo'n ke mi mas
Tur dos por afecta mi bida
Tristesa of legria, .. Awo ta kua di dos?
Foi basta dia kaba ma ricibie
E ta pone eiden
Wardando riba mi
Simplente mi no tin e kurashi
Pa mi por habie
Koro: Mi ke deshasi di dje
Porta boke bisami ku bo stimami
Porta boke bisami bo'n ke mi mas
Tur dos por afecta mi bida
Tristesa of legria, .. Awo ta kua di dos?
Ohh uuohh
Hay bibando den duda y sekura
Ohh uuohh
Sintiendo un kayente, porta un mensahe alegre
Ohh uuohh
Al mismo tiempo sinti un frui ku ta kore rond mi kurpa
Ohh uuohh
Paso bo sa mi stima abo so, abo so
Koro: Miedu pa sa ta kua di dos.
Ai dios dunami forsa pami por
Si mi amor ta bai krese of e ta na peliger
Porta ta un mensahe alegre e ta
Of ta un mensahe tristu ku lo por bai lastimami
Bibando den duda y sekura y frui ta kore rond mi kurpa
Ai mi tin gan'i grita di alegria
I awor .
Koro: Miedu pa sa ta kua.
Atami ke karta den mi man
Mi no sa si mi habiele awe of warda te mayan
Caché nam'e sera!!
Hesta un dilema
Un pal'i hombu spanta
Ahaaa
Other Cache Deluxe Lyrics
- Mi Alegria lyrics
- No lagami mi so lyrics
- Biba Pa Stima Bo, Stima Bo Pa Biba lyrics
- Hasi Bo Sonjo lyrics
- Rey Sin Reino lyrics
Comments to these lyricsLeave a Comment
No comments to these lyrics yet, be the first!


text:
Archivo di June, 2011
No tin ningun hende mas na Aruba cu ta inconsciente di loke ta pasando, especialmente den e ramo di criminalidad. Corantnan, Radio emisoranan y canalnan di television ta yen di e tipo di noticia aki cu ta cay tur hende pisa, o sea un atraco, un asalto na cas, un bandidahe riba caya, enfin, di un of otro forma cu ta kibra e paz tradicional cu nos a disfruta mayor parti di nos bidanan.
Ya no ta hende bruin, o blanco, o scur cu ta papia spaño o Hulandes o cualke otro idioma so, awor nan ta parce di tin nan propio Nacionnan Uni pasobra nan ta papia cu otro den tur idioma, incluyendo Papiamento. No ta pasa un dia cu no tin algo cu ta altera e nervionan di hendenan custumbra di biba cu trankilidad y ta desea di conserva e tiki paz cu ainda a keda.
Premier Eman riba anuncio inkietante di WEB Aruba NV
Den Dialogo Social diabierna awor lo discuti esaki
ORANJESTAD (AAN): “Sinceramente nos ta lamenta cu for di WEB ta sali un declaracion cu nan ta evalua aumento di prijs di awa y coriente pa luna di juli. Esaki pa nos ta inaceptabel”, palabranan di Prome Minister Mike Eman durante un conferencia di prensa cu a worde yama den forma urgente. Prome Minister Eman a splica cu siman pasa caba WEB a informa gobierno cu a base di e desaroyonan di prijs di fuel oil riba mercado mundial nan ta premira cu si no haci ahustacionnan atrobe na e prijsnan di awa y coriente, WEB lo core cu perdidanan cu nan a bin ta registrando algun luna caba ya cu nan no ta haciendo e ahustenan di prijs na e mesun nivel di prijs di fuel oil cu a aumenta.
Na Renaissance Hotel, local 3
ORANJESTAD (AAN): Ayeranochi tabata tin e apertura oficial di e oficina di “Aruba In Style” den e prestigioso Renaissance Hotel. Despues di hopi preparativo y hopi emocion por fin e fundadornan di “Aruba in Style” a keda cla cu e setup di nan oficina, ubica den e local 3 di Renaissance Hotel. Pa e tremendo ocasion aki a conta cu presencia di Minister di Turismo, Sr. Otmar Oduber y su esposa, kendenan a acompaña Damilice Mansur, Eva Wever y Ronchi de Cuba den nan proyecto.
ORANJESTAD (AAN): Riba e tercer dia di competencia durante e campeonato CCCAN a toca turno na e categoria di edad di esnan mas hoben, esta e categoria di 12 aña y menos.
Akinan e equipo di ocho landadornan a enfrenta nan contrincantenan di e region. Aunque cu e resultadonan completo ainda no ta conoci, ya caba ta conoci cu Aruba a logra gana dos medaya mas! Giulia Brezovar a logra gana dos medaya di plata, uno den e prueba di solo y e segundo medaya den e prueba di figuranan tecnico.
Awe mainta e tin conferencia di prensa pa duna e motibonan
Evelyn Wever a postula su mes na ultimo momento
ORANJESTAD (AAN): Te cu diaranzon merdia tur cos tabata mustra cu ta tres candidato so tabata tin den e bataya pa conkista e puesto di lider di partido MEP. Den e bataya aki tabatin Ady Thijsen, Carl Giel y Booshi Wever. Sinembargo pa exactamente 3or di atardi, net ora di e deadline, a bin un candidato mas den persona di Evelyn Wever Croes. Den un comunicado di prensa emiti ayeranochi despues di Conseho di Partido, a anuncia cu nan a haya 4 candidato cu e postula su mes pero cu durante pleno reunion di Conseho di Partido un miembro, Drs. Booshi Wever, a hala su postulacion aden. Cu esaki e candidato mas fuerte y cu mas aña di experiencia den e lista di candidatonan pa liderazgo di MEP a dicidi di hala atras.
ORANJESTAD (AAN): Diamars marduga 12or y 40 a drenta informacion di un accidente serio. Un auto A-37874 biniendo for di Sta Cruz poco pariba di Pacifico Paradera a dal den un palo di luz.
El a baha caminda na man drechi pa bay den scual y bin plama den un palo di luz. Ora polis y ambulance a yega e auto tabata sin hende aden. E chofer a somenta. E mester por tabata herida pasobra e impacto den e palo di luz dificilmente e chofer por a sali ileso di e desgracia aki.
Elmar a worde yama pa bin atende cu e situacion di e palo di luz.
Aunke WEB ta purba na spanta pueblo…
ORANJESTAD (AAN): Varios hende a keda sorprendi cu e ‘revelacion’ di WEB Aruba NV riba Diamars atardi! Nan ta spanta pueblo, bisando cu e chens ta grandi cu Tarifa di Awa y Coriente lo “por” aumenta atrobe na Juli. Tur esey a worde haci, mientras cu ningun OK a worde duna door di Gobierno ainda entorno e aumento ey! WEB ta bisa, cu esaki tin di haber cu e aumento di prijs di fuel oil riba mercado internacional desde e ultimo calculacion di tarifa.
ORANJESTAD.(AAN); Na warda di polis San Nicolas pa mas o menos 7’or di anochi a presenta e mucha homber di inicialnan C.R. di 18 aña di edad y el a pidi polis yudanza. E motibo cu e mucha homber a pidi yudanza ta debi cu e mucha homber di inicialnan E.R. cu ta naci na Sint Maarten kier bati’e. Polis a puntra C.R. ta kende ta e mucha homber E.R., pa identifica y ilustra polis den C.R ta, denunciante a bay pafor hunto cu e polis y a mustra un poster cologa riba cual E.R. ta aparece. Ta trata di un poster di actividad di “Muay Thai” cual E.R. ta un di e participante di Kick Boxing. Aparentemente E.R. lo ta biba den vecindario na unda C.R. ta biba.
ORANJESTAD (AAN): Bon noticia a drenta for di Grecia! Varios medaya di oro a bay pa team di Aruba. Pues, medayanan di oro awor ta den man di Aruba na Special Olympics World Games, na Atenas, Grecia.
ORANJESTAD.(AAN):E ultimo dianan ta den publicidad comedia di Gai fini. Dialuna den oranan di atardi pa alrededor di 4’or, e patruya di polis encarga cu distrito Santa Cruz a wordo dirigi pa asisti un habitante di Paradera. Na e direccion indica polis a topa y atende e homber di inicialnan M.B.C. y a nace na Colombia di 79 aña. E homber Colombiano a declara na e agentenan cu Pitbull di su bisiña a mata un total di 9 Gai fini. Tambe den mesun rosea M.B.C. a sigui declara na polis cu cada uno di e gai fini nan ta costa tres cien (300) florin.
Entre otro, riba su funcion y salario:
Fraccion PDR ta cuestiona gobierno riba consehero nobo ex-Minister di Bonaire
ORANJESTAD (AAN) – Den conferencia di prensa semanal, di fraccion di Partido Democracia Real, diamars mainta, Parlamentario mr. Andin Bikker a splica cu den Parlamento tin un planificacion pa cada cupo di trabao, dentro di e marco di un Structura Organizativo, cu a wordo formula pa Staten pa Deloitte & Touch. Incluso durante tratamento di presupuesto di Parlamento, tabata tin discusionnan fuerte si mester bin cu por ehemplo, un persona cu ta bay guia Parlamento, pa alivia cierto trabaonan di Griffier, pues, en todo caso por mira cu tin planificacion.
ORANJESTAD.(AAN); Despues di merdia riba dialuna, central di polis a dirigi patruya di Oranjestad na un cas situa den Madiki relaciona cu problema familiar. E patruya di polis cu a yega na e cas a topa na vloer un señora cu tabata grita. Mientras polis a nota presencia di un mucha homber di inicialnan O.E. naci na Hulanda di 20 aña di edad y el a declara, cu e señora drumi na suela ta su mama di inicialnan J.C. de A. di 41 aña di edad. E mucha homber a sigui declara di a haya problema cu su mama y nan a bringa cu otro.


text:
Kámara di Komersio
Kámara di Komersio i Industria ta un instituto di i pa e mundu empresarial, ku ta para pa merkado liber. Doñonan di empresanan ta lanta un fundashon asina aki pa protehé nan interesnan. E miembronan di e fundashon ta e empresarionan lokal i nan ta esunnan ku ta skohe e Hunta di Maneho. Esaki ta un tipo di órgano konosí rònt mundu, usualmente regulá pa lei.
Un kámara di komersio tin e siguiente propósitonan:
- Promové komersio lokal
- Trata di haña regulashonnan na interes di komersio
- Kolektá informashon i statistik pa uso di su miembronan
- Promové komersio liber
Orígen[editá | edit source]
E promé kámaranan di komersio a wòrdu fundá na aña 1599 na Oropa. E kámara di komersio na ingles mas antigua ta Glasgow, Eskosia i a wòrdu fundá na aña 1783. Tin sierto evidensia ku den historia tabatin sierto formanan primitivo di organisashonnan komersial, speshalmente na medio oriente, asta promé ku e era kristian.
Linknan eksterno[editá | edit source]
Sitio ofisial di Kamara di Kámara di Komersio i Industria di Kòrsou


text:
Solar Asset Management ta un di e atministradónan di kapital independiente di Hulanda, Antia Hulandes, Sürnam i Aruba.
E ofisina ta distinguí su mes pa medio di un aserkamentu realmente otro, esaki ta konta tantu pa e maneho di invershon komo dunamentu di servisio.
Solar Asset Management a spesialisá su mes den minimalisashon di e rísiko di invershon, sin ku esaki ta bai a kosto di un bon rendimento anual.
Den e strategia akí invershon di balor i karta di garantia ta sentral.
Pa medio di investigashon makro-ekonómiko ta inventarisá i evaluá konstantemente tambe potensia di otro kategorianan di invershon.
E manera di traha akí a pone Solar Asset Management krese fuertemente e último añanan i a logra resultado ekselente.
Banda di un maneho di invershon serio i sólido dunamentu di servisio ta un punto klave.
E kliente semper bai ta sentral.
Esaki ta nifiká ku e kliente por konta ku e siguiente servisionan:
- bishita kuater biaha pa aña, na kas òf ofisina pa papia di e kartera
- traha riba un relashon di término largu basá riba konfiansa mutuo
- transparensia total enkuanto kosto i maneho di invershon
- un nivel haltu di servisio na ora di pregunta i/òf deseo
- 24 ora pa dia bista di e kuenta di invershon via internèt (online)
- e kuenta di invershon semper ta na nòmber propio
- realmente kosto abou
- kanselashon di e kòntrakt di ambos banda por tuma lugá diariamente


text:
Aeropuerto Frankfurt am Main
Aeropuerto Frankfurt am Main (kódigo IATA: FRA, kódigo OACI: EDDF), situá na e parti wèst di Frankfurt, ta e aeropuerto mas grandi di Alemania. Ku un kantidat di alrededor di 56 mion pasahero pa aña, ta hasi Aeropuerto Frankfurt un di e aeropuertonan mas drùk di mundu. Frankfurt konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto London Heathrow na London, Reino Uni, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda. Aeropuerto ta e base di Lufthansa kual ta hasié e hub di aviashon Oropeo mas grandi pa e aliansa aeréo Star Alliance.


text:
Alfa Award pa Büró Reibeweis Boneiru
For di aña 2012 FORMA a introdusí e premio yamá “Alfa Award”. Ku e nominashon prestigioso aki FORMA ta pone un persona, organisashon òf kompania ku a hasi su esfuerso pa kombatí analfabetismo i/òf ku ta hasi esfuerso pa stimulá e partisipashon i emansipashon di e analfabeta funshonal na... LESA MAS
For di aña 2012 FORMA a introdusí e premio yamá “Alfa Award”. Ku e nominashon prestigioso aki FORMA ta pone un persona, organisashon òf kompania ku a hasi su esfuerso pa kombatí analfabetismo i/òf ku ta hasi esfuerso pa stimulá e partisipashon i emansipashon di e analfabeta funshonal na... LESA MAS
Ady Figaroa ta regalá obra di arte na FORMA
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA. Den luna di mart 2014 FORMA a partisipá ku su... LESA MAS
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA. Den luna di mart 2014 FORMA a partisipá ku su... LESA MAS
Fundraising di Fundashon Forma na wega di Reino 2014!
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol... LESA MAS
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol... LESA MAS
Fundashon FORMA ta entregá 94 sertifikado na kursistanan di diferente kurso
Djaweps anochi e departamentu di Kursonan di FORMA a hasi entrega di 94 sertifikado pa kursistanan ku a finalisá diferente kurso na e fundashon. Esaki a tuma lugá den un ambiente festivo den kual a sera e aña 2013. E asistensia na e akto ofisial di entrega di sertifikado tabata konsiderabel. E... LESA MAS
Djaweps anochi e departamentu di Kursonan di FORMA a hasi entrega di 94 sertifikado pa kursistanan ku a finalisá diferente kurso na e fundashon. Esaki a tuma lugá den un ambiente festivo den kual a sera e aña 2013. E asistensia na e akto ofisial di entrega di sertifikado tabata konsiderabel. E... LESA MAS
FORMA ta promé instituto ku ta kumpli ku kalidat básiko sigun Inspekshon di Enseñansa
Riba 24 di sèptèmber 2013 Inspekshon di enseñansa a hasi un bishita na Fundashon FORMA pa hasi kontròl di kalidat di enseñansa i kumplimentu ku e lei di enseñansa. E rapòrt di inspekshon ta indiká ku FORMA ta e promé instituto di enseñansa ku e yega e kalidat básiko manera ta stipulá... LESA MAS
Riba 24 di sèptèmber 2013 Inspekshon di enseñansa a hasi un bishita na Fundashon FORMA pa hasi kontròl di kalidat di enseñansa i kumplimentu ku e lei di enseñansa. E rapòrt di inspekshon ta indiká ku FORMA ta e promé instituto di enseñansa ku e yega e kalidat básiko manera ta stipulá... LESA MAS


text:
FCCA, un actor importante den proyecto ‘living lab’ di TNO Caribe
ORANJESTAD(AAN):FCCA ta un di e actornan importante ora ta papia di desaroya un ‘living lab’ na Aruba loke ta e proyecto cu TNO Caribe ta prepando pa cuminsa cu ne. Ya e prome symposio riba e tema aki a tuma lugar cu e stakeholdernan cu ta forma e grupo fiho di trabou pa hiba al cabo e proyecto interesante aki. Sr.Jose Paula di FCCA hunto cu director sr.van Poppel tabata participantenan na e prome symposio di TNO Caribe. Un ‘living lab’ den e caso aki ta un bario cu ta haci uzo di energia sostenibel so. Pa logra esaki ta trece hunto y envolvi stakeholdernan manera empresanan di utilidad. Un living lab tin un balor potencial pa e sociedad y ta habri caminda pa inovacionnan.
Sr.Paula “E grupo aki ta consisti di mayoria di companianan di utilidad hunto cu representantenan di TNO Caribe y FCCA. Loke nos a acorda ta cu pa e siguiente lunanan nos ta bay sinta den un grupo nucleo pa yega na conclusionnan concreto riba e ‘living lab’ cu nos tur ta masha interesa pa traha riba dje”.
Mas aleu sr.Paula a splica cu e contribucion di FCCA den e proyecto aki ta cu nan ta bay percura pa bin cu mas o menos 25 cas pa desaroya nan den un becindario completamente sostenibel.
“Aki mester ayudo di tur e otro stakeholdernan cu awe a mustra nan disponibilidad pa participa den e proyecto aki.
E idea tras di esaki ta pa wak kico ta e factornan cu mester tuma na cuenta ora bo kier reduci e uzo di energia dor di trece proyectonan sostenibel pa comunidad”. Sr.Paula a bisa cu loke a sosode na Juwana Morto ta mas o menos e idea di un ‘living lab’ cu a bay den cooperacion cu ELMAR cu a percura pa e stripnan solar riba e daknan despues cu FCCA a renoba e casnan completamente.
“E habitantenan awor tin beneficio di dje, pasobra tur loke ta spar na coriente ta bay bek pa e habitantenan”. Dia 7 di mart fase dos di Juwana Morto ta continua. Den fase tres ta completa e proyecto. Jose Paula “Awe nos a haya hopi informacion balioso for di diferente punto di bista cu nos mester bay traha riba nan.
E punto importante cu a conclui na final di dia ta cu tur partido ta disponibel pa yega na un meta final. Pa mi esaki ta e exito di e symposio aki”.


text:
Segun presidente: Carnaval tin cu sigui
ORANJESTAD – Ayera mainta na oficina di Notario Yarzagaray, Stichting maneho Aruba su Carnaval (SMAC) a wordo funda oficialmente. Miembronan di e fundacion aki ta sr. Johnny Schaarbaay como presidente, sr. Alvin Wever y sr. Ernst Giel.
Presidente di SMAC sr. Schaarbaay a pasa pa firma prome, sigui pa sr. Wever y sr. Giel. Sr. Schaarbaay a hiba palabra felicitando e gruponan cu a uni pa bin na un acuerdo pa sigui cu Carnaval. El a bisa cu SMAC tin carnaval na pecho y ta spera hopi exito den futuro mirando cu tin hopi trabou pa haci, cual no ta facil. "Importante ta pa Carnaval sigui crece, esey ta nos meta."
"Siguiente siman ta sigui delibera riba locual ta bira e Carnaval cu ta bin. Tin un planificacion tentativo te cu aworaki cual lo wordo divulga asina cu tin un bista mas concreto."
Permiso pa Carnaval
A puntra sr. Schaarbaay kico lo ta e situacion den caso cu SAC bay corte. El a bisa cu SMAC tin esaki na cuenta pero un biaha mas den e dianan cu ta sigui e lo haya sa mas di esaki. A puntra kico Aruba por spera di SMAC pa e periodo cu ta bini. El a bisa cu cambionan cu bin ta pa mehoracion di Carnaval. Sr. Schaarbaay a remarca si, cu ainda no ta cla ken lo haya permiso pa organisa Carnaval.
Formacion miembronan SMAC
A puntra e presidente con SMAC a wordo forma, unda e tres miembronan a topa cu otro, te cu a dicidi di forma parti di e fundacion aki. El a splica cu nos sr. Wever ta un comerciante kende ta activo den Carnaval, sr. Giel tin hopi di haber cu turismo y sr. Schaarbaay a bisa cu e mes ta traha den area di Departamento di Cultura. " Nos a yega na otro pa medio di diferente contacto cu otro den e area di trabou."
SMAC ta sosteni
Representante di Stichting Gruponan di Carnaval Kevin van Ommeren, a bisa cu desde luna di maart nan a duna indicacion di e preocupacion. Ayera 15 grupo tabata presente mustrando sosten na SMAC mirando cu nan kier un carnaval cu organisacion nobo, ideanan nobo y ambiente nobo pa carnaval 61. Sr. Van Ommeren a remarca cu e ta contento cu SMAC ta e fundacion sosteni pa organisa carnaval 61.
Concepto di planificacion
Stichting Gruponan di Carnaval a traha riba un concepto cual lo wordo presenta na SMAC, esaki a wordo traha di mesun iniciativa, pues no ta un obligacion pa SMAC tuma esaki sin mas. Si SMAC kier adopta esaki por cual ta e deseo di e gruponan di Carnaval como cu esaki ta un concepto completamente diferente di locual tabata tin anteriormente. Banda di esaki e concepto ta basa riba un agenda cu e 15 gruponan ta sostene, sr. Van Ommerren a duna di conoce.
Transparencia
"SMAC ta un organisacion riba su mes, e trabou di Stichting Gruponan di Carnaval a caba awo, y ta keda na SMAC pa dicidi con ta bay sigui organisa Carnaval. Sr. Van Ommeren a compara Stichting Gruponan di Carnaval como e parlamento di SMAC cu lo ta controlando si tur cos ta cana bon. "Si algo no ta cana manera e gruponan di Carnaval ta desea, esaki lo wordo treci dilanti di biaha. Finalisando sr. Van Ommeren a bisa cu e recomendacion cu el a duna SMAC ta, pa tene comunidad informa di tur desaroyo, sea positivo o negativo, pues pa ta transparente na tur momento.


text:
Archivo di January, 2012
ORANJESTAD (AAN): Parlamentario Dr Maikel Kelly dialuna mainta durante conferencia di MEP a anuncia cu entrante prome di February 2012 e lo entrega su puesto back na partido.
E no ta rabia cu MEP y lo keda yuda MEP. E motibo di su baymento for di parlamento tin di haber cu e areglo di AZV cu nunca a keda concretiza. Aunke AZV a purba yuda tog nunca mas cierto cos no a keda concretiza. Pa evita cu e por keda perhudica e lo entrega su puesto back y lo bay sigui traha como dokter. El a gradici tur esnan cu a sostene durante henter su trayectoria como parlamentario.
ORANJESTAD (AAN): E Centro Dakota tabata den noticia durante dos ocasion e dialuna. Parce cu tin un adicto bao curatela cu tin problema serio. El a lanta cu e personal cu no por a domine facil.
Mas trempan caba tabata tin un di e trahadornan cu a worde agredi y ora cu a yama seguridad te hasta un di nan a worde mordi. Parce cu e tin di haber cu e cantidad di cigaria cu e cliente mag di haya tur dia. E cabez a flip.
ORANJESTAD(AAN): Na Bubali diadomingo marduga a pasa un accidente basta serio.
Un dama di inicialnan J.A. tabata stuur e auto y el a perde control. El a baha caminda na man drechi na altura di veld bieu di Bubali y bay dal den un van grandi. Esey ta cas di un conocido koki cu ta haci catering.
E impacto tabata hopi fuerte pasobra el a pusha e van grandi di tal forma cu el a placha dos otro van di cual un di nan a keda totalmente destrui. Mesora polis a worde notifica y ambulance.
Den e auto maneha pa e dama J.A. conoci den mundo di reina y miss teen tabata tin tambe e homber fam T hunto cune.
Tiro a sona na Eagle Beach!
ORANJESTAD (AAN): Un caso serio a keda registra Diadomingo anochi, net algun meter panort di e actividad di Flip Flop cu a bay basta bon e anochi ey riba Eagle Beach. Tur esaki a socede debi na un ice-jug! Dos homber cu tabata cargando dos Ice-jug, tabata bayendo bek nan vehiculo pa asina bandona e actividad. Nan a yega na un parti mey-mey di e matanan, unda tin un hanchi chikito pa pasa. Aki tabatin un pareha sinta. E hombernan a pidi dos biaha dispensa pa nan pasa cu e dos Ice-Jug. Ora cu e pareha sinta riba e pilarnan no a reacciona, e hombernan a hisa e dos Jugnan den halto pa pasa numa.
Esaki ta unda e conflicto a start.
ORANJESTAD (AAN): Durante Youth parade diadomingo atardi un mucha homber kende ta pertenece na e gang di Madiki a acerca un polis y e puntra e agente: “Kico bo ta wak”.
E polis anteriormente a haya problema cu e hoben debi e no tin respet pa polis.
E agente a atende e hoben debido y a lage cana bay. Algun minuut despues segun e version den recorte a menciona cu e mesun hoben polis a wake para hunto cu un grupo. E hoben ta wak y a mustra dede mei mei den direccion di e polis.
ORANJESTAD (AAN): Un choller segun informe cu a yega na oido di polis diadomingo merdia a trata di horta bateria di un hijskraan.
Polis a bay altura di Linear park situa riba L.G. Smith Boulevard. E supuesto choller lo ta bon bisti den camisa color blauw y na yegada polis no a tope. Polis a controla e grua y a keda constata cu e ta intacto.
ORANJESTAD (AAN): Patruya di polis a bay diabierna marduga pa atende un señora den Caya Franse Bloem y na yegada e señora a declara cu e ta na caminda pa cas y na altura di Bright bakery na Piedra Plat un auto color shinishi modelo Toyota a pasa y el a scucha cu un persona a los bala. El a sigui declara di a spanta y drenta den panico y el a yama polis. Parce despues e señora a haya informe riba su celular cu texto menazante. Segun e informe parce e celular for di cual e informe a worde manda ta pertenece na un amigo di su ex amigo di inicialnan K.B.
Segun Abogado Dello Gomez:
ORANJESTAD (AAN) – Abogado mr. Dello Gomez a duna di conoce den entrevista cu DIARIO, cu den fin di siman e musiconan a reuni cu Presidente di Staten y e mediadornan pa oranan largo, pa wak si por yega na un solucion.
Esaki den e contexto di e problema cu a surgi entre SAC y e musiconan, relaciona cu Calypso y Road March.
Nan a bin cu idea y sugerencianan pa combina cu e ideanan cu gobierno tin pa haci e evento posible, y tabata tin palabracion pa diasabra conclui e asunto aki, pero SAC a laga e fecha pasa sin reacciona.
ORANJESTAD (AAN): Diadomingo atardi den un forma relampago polisnan a pone man riba un pareha den un Suzuki Vitara Horta.
E caso aki a sosode den e area di madiki. E doño di e Suzuki a topa cu e ladronnan den su auto y el a yama polis mesora.
Helicopter di polis tabata cerca y a cuminsa duna un man mientras cu den menos cu un minuut e polisnan motoriza a yega na e sitio.
Den e Boliviastraat e detencion a tuma lugar. Polis a bay tira un bista den e auto A-37742 y a mira varios radio horta den e auto. Tambe tabata tin paña y artefactonan falso pa tene relacion sexual.
ORANJESTAD (AAN) Un Patruya di polis diadomingo casi 6’or di atardi a bay cu urgencia pa asisti na Alto Comisario di polis altura di KFC Santa Cruz.
E alto comisario a para un chofer bao di influencia, na yegada di e patruya nan a constata cu e manehador di e vehiculo ta burachi y ta hole na alcohol, su wowo ta cora y e ta lenga pisa.
ORANJESTAD(AAN): Gobierno di Aruba ta haciendo tur esfuerso pa mantene refineria Valero habri. Mirando e situacion mundial di petroleo, refineria Valero ta confronta dificultad grandi cu su operacionnan si e situacion no cambia, esta pa haya e crudo na un prijs mas abou. Gobierno, consciente di e embergadura di e problema aki y su consecuencianan dramatico, ta atendiendo e asunto aki riba nivelnan halto envolviendo e instancianan cu mester wordo envolvi. Asina dos delegacion di Parlamentarionan di e fraccion di AVP, por cierto riba propio gasto, a biaha pa Venezuela y Colombia pa eynan papia cu ehecutivonan halto tanto den gobierno como den comercio pa busca y haya un solucion.


text:
Usuarionan di Internet rond mundo ta preparando pa participa den e di cuater edicion di e competencia international di fotografia mas grandi di mundo, Wiki Loves Monuments 2013.Tur aña miles di participantenan di diferente paisnan rond mundo ta upload nan potretnan di monumentonan historico y herencia cultural, pa asina mustra mundo nan herencia… y pa purba di gana premionan hopi atractivo.
Y e anja aki pa prome biaha Aruba lo ta participando hunto ku mas di 50 pais na Wiki Loves Monuments 2013 organiza pa Stichting Monumenten fonds Aruba y nos sponsornan.
Cada pais ta organiza su propio contest nacional cu lo tuma luga di dia 1 te cu dia 30 di September 2013. Den e periodo aki tur hende por subi fotografia di monumento online y asina participa. Pa participa ta fasil, Tin 2 Categoria : Den Categoria uno e participante por upload potret di un lista selecta di monumentonan protehi. Y den Categoria 2 e participante por upload potretnan di tur demas monumentonan di Aruba.
Pa upload e potret e participante mester subi riba nos website di Wiki Loves Monuments ku ta www.wlmaruba.com , scohe e categoria cu kier participa, djis sigui e instruccionan pa upload y asina ja ta participando. E fotografia no mester ta saka den September pero si por upload solamente entre dia 1 y 30 di September, tambe e participante mester ta autor di e fotografia y ta acepta ora di upload pa entrega parti di su derecho di autor pa e potret por asina wordo husa libremente pa tur hende.
E juradonan di e competencia nacional lo disidi cua ta e potretnan ganador, nos tin premio nan hopi atractivo pa e prome lugar di cada categoria lo recibi un ticket pa fort Lauderdale cortesia di Tiara Air Aruba y e prome lugar di Categoria 1 lo tin e chens tambe pa asisti como fotografo special na e evento di Caribean sea Jazz Felstival Aruba 2013. Cortesia di Purple entertainment Group
Tambe lo tin premionan manera weekend stays, sunset sails, dinners y hopi mas.
Tambe e Jurado lo scohe for di categoria 1 e 10 mihor potretnan y esakinan lo participa na e contest international ku e chens pa gana un trip pa London. Keda pendiente tambe di nos Facebook page ku ta Stichting monumenten Fonds Aruba pa chens di gana hopi premio mas.
Wiki Loves Monuments ta un oportunidad maravioso pa nos tur por siña y descubri mas tocante nos cultura y monumentonan, asina nos tur por contribui na comparti cu e mundo e bellezanan di monumento ku nos tin na Aruba y tambe consientiza otronan tocante e balor di nos monumentonan y e importancia pa protehenan. Pe motibo aki mi kier encourasha tur hende , bai keiro rond Aruba ku famia y amigonan saka portet y sinja mas di nos monumentonan y participa pa gana hopi premio.


text:
Episodio NOBO – Affion Crockett, Comedy, In the flow
Posted by By Buchi-Brusko at 24 August, at 08 : 54 AM Print
In The Flow ta e show nobo di komediante “Affion Crockett” kual tin di bosnan konose kaba di e show “Wildin Out” ku tabata pasa na MTV. Den e show aki e komediante ta hasi impreshon di diferente artista i hende nan konosi na Merka. Den su prome show nan ela imita, Drake, Obama, Tiger Woods i otro mas. E show tin hopi di ” The Dave Chappelle show” pero ainda no por kompare kune paso esei ta un dje miho (BLACK) show nan ku ta tin.
Awor su di tres episodio a sali kaminda e ku Chris Brown ta imita the King of Pop…. Check it out!
Related Posts
-
3 January at 11 : 51 AM 0
Machu Booster.....Ba dal dibo kaba?!!!
-
1 August at 08 : 39 AM 0
Kos nobo pa train
-
6 March at 12 : 49 PM 0
Wega riba Police
-
27 November at 21 : 16 PM 0
Gino Pietermaai tey bek! Bwhahahaha


text:
Lesa Richard Dawkins su introdukshon pa “The Out campaign” aki.
Ateista semper a ta na vanguardia di pensamentu rashonal i forsa potente di iluminashon, i awor bo por kompartí bo idealismo dor di forma parti di e kampaña OUT.
Tin muchu mas ateista ku mayoria di hende ta realisá nan mes. Sali fo’i kashi! Lo bo sinti bo mes liberá, i bo ehèmpel lo duna otro kurashi di hasi meskos. (No “out” un otro persona, sino warda te ora nan hasi esaki di nan mes boluntat ora nan ta kla p’esaki.)
E kampaña OUT ta duna hende e oportunidat di laga otro realisá nan mes ku nan no ta nan so. Tambe e por sirbi komo un manera pa habri un kombersashon i por yuda kaba ku e imáhen negativo stereotípiko di ateista. Laga mundu sa ku nos t’ei pa keda, i ku nos ta permití esnan ku ke kondená nos, pa pusha nos un banda.
Segun mas i mas hende djòin e kampaña OUT, ménos i ménos hende lo sinti nan mes intimidá dor di religion. Nos por yuda otro komprondé ku ateista ta bin den tur tamaño, forma i koló. Nos ta obrero i profeshonal. Nos ta mama, tata, yu, ruman i abuelo. Nos ta humano (nos ta primate) i nos ta bon amigu i bon siudadano. Nos ta bon hende ku no ta sinti nesesidat di wanta nan mes duru na un mundu sobrenatural.
A bira tempu pa laga nan tende ta kiko nos ta pensa di e intrushon di religion den nos skolnan i den polítika. Ateista, huntu ku miónes di otro ta fadá di intimidashon di esnan ku ke pusha nan agènda religioso den garganta di nos yunan i di nos gobièrnu. Nos tin di tene mundu sobrenatural for di nos prinsipionan moral i for di nos sistema polítiko i legislativo.
A yega e ora pa bin dilanti i
Nos tini hopi aktividat i plan emoshonante pa e kampaña OUT, asina pèrkurá di listra e último desaroyonan.
OUT Campaign ‘Scarlet Letter’ T-shirts, lapel pins, buttons and stickers now available.
This page is also available in Afrikaans, Arabic, Basque, Catalan, Chinese-Simplified, Chinese-Traditional, Croatian, Danish, Dutch, English, Finnish, French, German, Greek, Hebrew, Hindi, Hungarian, Italian, Japanese, Kannada, Korean, Marathi, Mongolian, Norwegian, Persian(Farsi), Polish, Portuguese-Brazilian, Portuguese-European, Punjabi, Romanian, Russian, Slovak, Spanish, Swedish, Tamil, Telugu, Turkish, and Urdu


text:
Compartir tu Busqueda
Videos Relacionados
Escucha y Descarga la mejor Musica de Indio Solari Un Poco De Amor Frances mp3 Gratis en Linea, Musica Indio Solari Un Poco De Amor Frances MP3 Online Free
Download Indio Solari Un Poco De Amor Frances xd, atau dengar mp3 Indio Solari Un Poco De Amor Frances online sebelum download mp3 tersebut. (Indio Solari Un Poco De Amor Frances.mp3) Indio Solari Un Poco De Amor Frances download, Indio Solari Un Poco De Amor Frances mp3 percuma, carian Indio Solari Un Poco De Amor Frances mp3 download, Indio Solari Un Poco De Amor Frances music download, free mp3 Indio Solari Un Poco De Amor Frances.


text:
Protestantismo
Protestantismo ta un di e tres divishonan grandi den Kristianismo. E ta un movemento ku a kuminsa na parti nort di Oropa den e siglo 16 komo un reakshon kontra e doktrinanan i praktikanan di e Misa Katoliko Romano. E doktrinanan di e varios denominashonan anto no-denominashonan Protestant ta varia, pero kasi tur su doktrinnan ta unanimamente justifiká e grasia dor di fé anto no dor di akshonan, konosi komo Sola Fide, e pastoridat di tur keredonan, anto e beibel komo e ultima autoridat den fé i orden, konosí komo Sola Scriptura, ku ta latino pa 'dur di skriptura so'.


text:
Archivo di August, 2011
E dos partidonan grandi di Aruba ta pasando den mal momento actualmente, MEP pa motibo di un lucha interno pa liderazgo cu a caba den fin di siman, y AVP pasobra un Parlamentario cu e cerebro di e tamaño di un stuf di potlood, tine secuestra. Tur e Ministronan hunto no por a tuma e decision cu nan mester a tuma, o sea di respalda abiertamente y publicamente e Ministro di Enseñanza, y a permiti pa Juan David, alias Pitipois, converti nan den rehennan di su capricho. Poco biaha mi a yega di mira un actuacion asina debil di parti di cualke Ministro!
APA y STA leu di otro den negociacion CAO:
ORANJESTAD (AAN) – DIARIO a acerca director di Aruba Port Authority, señor Alfonso Boekhoudt, relaciona cu e encuentro cu el a tene ayera, como tambe e sindicato STA, cerca Mediador, den cuadro di e Contrato Colectivo cu nan ta negociando ya pa algun siman caba.
Boekhoudt a menciona cu esaki ta e di tres bishita caba cu ta tuma lugar cerca e mediador, y e intencion ta cu e lo por haya e caminda di intermediacion pa asina laga e partidonan yega mas cerca di otro. Kiermen tur dos partido mester haci un esfuerzo pa logra esaki.
Ta bay instala un grupo di trabao pa analisa e formula ideal
ORANJESTAD (AAN): Gobierno y e Asociacion di Panaderianan a reuni dialuna ultimo pa por analisa con lo sigui atende cu e formula con ta yega na prijs di pan blanco, cu ta regula pa ley. Durante e reunion aki Gobierno a enfatisa cu no ta aumenta prijs di pan blanco e aña aki pasobra e panaderianan no por a prueba cu nan gastonan a subi di tal forma cu ta hustifica un aumento. A propone na nan pa instala un grupo di trabao cu lo reuni, analisa e formulanan y pa por propone na Gobierno un formula nobo cu ta cumbini e panaderianan y e pueblo tambe. Gobierno ta dispuesto pa revisa e prijsnan otro aña y den esaki no necesariamente ta nifica cu prijsnan lo aumenta, kisas nan lo por baha tambe!
ORANJESTAD (AAN): Informe di Hulanda ta indica cu tanto ‘Joran’ como tambe ‘Joran van der Sloot’ desde poco tempo a bira nombernan di marca proteha.
Alrededor di 6 luna pasa e mama di Joran a registra nomber di su yiu como marca comercial.
Esey director di pelicula Paul Ruven a descubri, ora cu e tabata trahando riba e pelicula riba Joran, esta ‘Me & Mr. Jones.
“Net prome cu nos kier a bay edita e pelicula, un carta di un abogado di van der Sloot a yega na nos”.
ORANJESTAD (AAN): E edificio cu antes tabata conoci como imprenta VAD riba Boulevard, esta net pabao di Quiznos, posiblemente ta bay bira e refugio temporal pa alumnonan di St. Annaschool na Noord. Aunke ainda SKOA no a anuncia esaki oficialmente, tin indicacion cu trabao a cuminza caba pa asina ‘schot’ e interior di edificio, pa traha klasnan cu por acomoda e alumnonan cu a keda sin les desde siman pasa Diahuebs.
Minister Otmar Oduber:
ORANJESTAD (AAN): Departamento di Progreso Laboral lo forma un instrumento importante tambe den e maneho social cu Gobierno lo hiba. E procedura introduci door di DPL, bou encargo di Minister Otmar Oduber, ta crea tambe e forma pa haya sa e personanan cu p.e. ta busca trabao pero no kier traha, pero si kier ayudo di Gobierno. Apesar di esaki, e meta no ta pa laga e hendenan aki riba caya, sino busca e origen di nan problema y ta trata di yuda nan pa forma un parti positivo di e comunidad.
ORANJESTAD (AAN): Ainda nan ta kere cu ta facil pa drenta cu droga? E ciudadano Jose Manuel Iguaran, riba Diamars mainta a purba drenta KIA cu marihuana, pero e personal atento di C.E.A. na porta a gare, detene y entregue mesora den man di autoridadnan policial.
E homber na warda di polis a ser interoga y el a splica polis cu e no tabata sa mes cu e tin marihuana den su saco di carson. E homber aki den pasado tabatin un compania di seguridad pero for di algun tempo caba a cuminsa coy e caminda robez y te hasta debe varios hende.
Trahadornan di ELMAR ta hopi bon paga, pero:
ORANJESTAD (AAN) – Señor Frank Kock, den nomber di un grupo di habitante di e bario di Hooiberg pafo, biba un tiki pariba di Well Well a papia cu DIARIO, tocante un situacion cu ta preocupa nan. Sr. Kock ta conta cu ta asina cu mas of menos un 15 meter di Well Well, unda tin un caminda di “T” (dos cruzada dilanti otro, un pa bay Hooiberg paden y e otro pa bay Cero Biento) tin dos palo di ELMAR cu un luz neon, como señal pa peligro di trafico.
E luznan aki periodicamente ta paga y pa sorpresa di e vecindario, aunke ta trata di un caminda principal (Santa Cruz), polis y trucknan di ELMAR ta pasa eybanda, incluso politiconan ta recore e caminda aki, pero nunca nan ta ripara cu e luznan aki, specialmente esun pariba di Well Well cu ta net riba e caminda principal, ta un señal pa caminda peligroso, y cu e ta paga.
Diego de Cuba, lider STA:
ORANJESTAD (AAN) – Manera ta conoci, Sindicato Trahadornan di Aruba (STA), ta representando e trahadornan di Aruba Port Authority, den negociacion di un contrato colectivo nobo cu gerencia di APA. DIARIO a entrevista Diego de Cuba, presidente di STA, ken a duna di conoce cu diamars mainta pa 10.30’ or nan a bolbe reuni cu e Mediador, y locual el a trece dilanti, basicamente ta, cu instruccionnan cu por guia un partido acerca na otro, unda ta keda na cada partido bay studia locual el a trece dilanti, pa wak si tin e boluntad, y e ora ey diabierna 3’ or di atardi, sinta na mesa atrobe, hunto cu mediador, pa wak si por yega na otro.
ORANJESTAD(AAN):== Cu un total 1693 voto valido, Congreso 2011 di partido MEP a eligi Evelyn Wever como e siguiente lider di e partido. E ta e di tres lider di MEP y ta e prome hende muhe cu lo encabesa e lista color geel di e partido. Evelyn Wever ta asumi e puesto aki net na momento cu e partido ta confrontando hopi reto, incluyendo esunnan interno.
E resultado di eleccion a keda anuncia alrededor di 6:30PM y den esaki 264 voto a bay pa Carl Giel, sigui pa 270 voto na fabor di Ady Thijsen y 1159 pa Evelyn Wever-Croes.
ORANJESTAD(AAN):== Mescos cu tabata e caso 25 aña pasa ora cu Sr. Nelson Oduber a ricibi e martieu dia cu e la wordo eligi lider di MEP diadomingo atardi Sr. Oduber a entrega e martieu na Evelyn Wever Croes.
Ademas di a entrega e martieu Sr. Oduber a hasi entrega di e himno di partido MEP riba un disco (LP).
Esaki ta un di e uniconan cu ainda ta existi.
ORANJESTAD(AAN):Dos detencion ta loke a sosode na San Nicolas den Caya Haarlem y tambe Dr Schaepmanstraat. Esaki tin di haber cu e caso di e dos fugitivonan. Pa algun dia autoridad tabata nan tras vigilando nan pasonan. E dosnan aki di un of otro forma tabata tin contacto cu Edmond Lo-A-Njoe y tambe Ulgino Gonzales. E asunto di arma ta loke autoridad tin masha na serio. Mainta nan a drenta e dos casnan y asina haci e detencion. A listra den e cas tambe. No a topa cu mas arma den e caso aki.


text:
Browsing Tag Alcohol
-
21 December 2010 at 06 : 29 AM
Ora algu ta dibo dibo e ta.
Wak kon e swa aki a drenta club kwe e dama i dera su lenga asina deep den e dama su garganta ku e la kishiki su mama. Pero ...Read More
-
16 September 2010 at 09 : 30 AM
Serbes hasá…..Si ba tende bon.
Mark Zable di Texas a inventa algu genial kaminda e a logra hasa serbes den un forma di ravioli. E ravioli ta konsisti di mansa di Pretzel i ta jena ku serbes. E alcohol no ta wordu kima durante di e hasamentu paso e mansa ta protehe. A dura e inventor 3 aña pa perfekshona e invento i e tin patent riba e idea briyante aki. E serbes den e pasapalu ta ...Read More
-
15 June 2010 at 20 : 22 PM
Alcohol por laga bo slof nan haña rabia riba bo
E swa aki ta asina fuma ku bistimentu di su slof a bira hinter un kos....Ta mane su slof nan tin un bida di nan ...Read More


text:
DIGICEL TA OFRESE YAMADANAN GRATIS ANOCHI I DEN WIKENT
Yama ken ku bo kier i kuantu ku bo kier......
WILLEMSTAD, Korsou – 23 di Ougùstùs, 2009: Klientenan di Digicel na Kòrsou i na Boneiru por hasi yamada grátis durante anochi i wikènt. “Esaki ta algu ku nos ta konvensí ku nos klientenan ta enkantá. Nos ta ripara un oumento den yamadanan den e oranan ei”, asina Jonathan Ubels enkargá ku merkadeo di Digicel na Kòrsou a duna di konosé. E servisio ta enserá ku klientenan ta paga un suma extra di Naf. 30.00 pa luna i nan por hasi yamada grátis for di selular di Digicel pa Digicel grátis di djaluna pa djabièrnè for di 9or di anochi pa 9or di mainta i henter dia den wikènt. “Digicel semper ta duna su klientenan mas balor pa nan plaka. Ku un servisio asina, na unda ku por papia kuantu ku bo kier i ku ken ku bo kier durante oranan di anochi i wikènt ta un forma pa duna mas balor na bo plaka. Ta for di tempu ku nos a anunsiá e servisio aki ku mesora nos a nota un oumento. Hende ta preferá papia den e oranan ku e yamadanan ta grátis” asina Jonathan Ubels a sigurá.


text:
Entrevista exclusivo con Juan Pablo Cabrera: “E Magnate di e Plumanan di Carnaval”
ORANJESTAD (AAN) – DIARIO tin e honor di a entrevista e diseñador Juan Pablo Cabrera, conoci como “El magnate de las plumas”, ken ta na Aruba cu vacacion, y tambe pa contacto cu e diferente gruponan di carnaval, ya cu for di aña 1990 e ta colabora cu Aruba su carnaval, pa loke ta concerni diseño di pluma. Juan Pablo ta bin di un famia importador di pluma di paisnan manera Francia, New York y Miami. Nan ta stablece e compania yama “Boa Novel Elty Feather Corporation”, na Miami y nan compania tin 45 aña riba e mercado aki.
Juan Pablo a cuminza studiando musica na Merca, den e Conservatorio di New York y el a specializa su mes den musica moderno, balada pop. E ta cantante, compositor y guitarista.
“ Conoci artisticamente como Juan Pablo Niepo, mi tin un trayectoria musical di como diez aña y mi tin musica graba tanto riba long play como CD.
Mi musica a recore Mexico, Sudamerica, Spaña, Francia y Sudamerica, y mi a laga e musica un banda despues cu mi mama a fayece, pa tuma e negoshi over. Mi a refugia den e negoshi y practicamente a abandona e musica, den sentido cu mi ta grabando mas. Aunke tin hopi presion pa mi bolbe graba”, Juan Pablo a relata.
“ Mi ta cuminza promociona e empresa den diferente mercado y alavez crea diferente diseño. Mi a cuminza traha cu gruponan di carnaval den paisnan manera Brazil, Trinidad, Aruba, Curazao, Bonaire, Belice, Guatemala, Honduras, Costa Rica (Feria de las Luces), Panama (Carnaval Calle Arriba, Calle Abajo), New Orleans, Alemania, Hulanda, New York, Filadelfia, Canada, Venezuela (Carnavalnan di Maracaibo, Valencia, Margarita, Colombia (Carnaval di Barranquilla), etc)”, Juan Pablo a conta nos.
Den e paisnan aki Juan Pablo tin un trayectoria grandi, y forma parti di e Huradonan di seleccion di eventonan di carnaval, certamen di Belleza, manera Venezuela, Feria y Eventonan Campestre.
Pa loke ta trata carnaval, Juan Pablo a enfoca riba e diseño di pluma, cu ta algo masha interesante mes.
“ Hopi di e plumanan ta bin di Australia, pero tambe di India y gran cantidad ta bin di Merca. E plumanan ta di gai, Avestruz, Turkey, Pavo Real, Faisan, cu ta esnan di mas uza. Awendia ta prohibi pa uza pluma di Ave di Paraiso ni di Aguila ni Quetzal.
E plumanan ta wordo procesa cu un tecnologia hopi antiguo, nan ta wordo completamente limpia, y wordo pinta cu e colornan di fantasia. E magia cu mi tin ta cu mi ta haci e colornan maravilloso pa e fantasianan di carnaval, pero mi secretonan no por wordo divulga”.
Actualmente, e compania ta preparando su mes caba pa e carnavalnan cu ta bin di tur e gruponan cu ta mas of menos e mesun fechanan, esta e Carnavalnan di Februari 2010.
DIARIO a puntra Juan Pablo con e crisis financiero-economico mundial ta afectando e preparacion pa e carnavalnan di e proximo aña.
“ Si. El a afecta algun grupo, pero semper ta existi cu pa hopi depresion cu tin, e hendenan ta saca for di e poco placa cu nan tin pa diverti. Mi a keda sorprendi na Aruba mes, cuanto hende tabata para den rij den e tiendanan cu ta bende material pa disfraz, pa Halloween. Mi ta premira cu e hendenan semper ta bay busca nan placa pa participa den carnaval, pasobra esaki ta un forma tambe pa recrea y laga un banda e problemanan pa un rato”, Juan Pablo a comenta.
No obstante, e carnavalnan lo no ta mes luhoso cu den añanan anterior, pasobra por ripara cu e personanan ta busca material na costonan mas abao.
“ Mi lo percura pa baha e costonan pero manteniendo semper e luho y elegancia di carnaval, y pa tin opcion di uza e mesun plumanan sin nodi yega na costonan hopi excesivo”, Juan Pablo a subraya.
Pa conclui nos entrevista, Juan Pablo a señala cu no ta existi carnaval sin pluma, y carnavalnan ta bay sigui cu e mesun calidad y cu e vision di semper pa un carnaval ta mehor cu esun prome.
“ Pa mi participa den tur e carnavalnan aki, mas cu den sentido economico mi ta haciendo algo pa humanidad pa tur e paisnan, pasobra mi ta amante di sembra algo unda cu mi ta bay, pa e hubentud cu ta bin duna continuidad na e carnavalnan cu ta sigui.
Semper mi ta bisa cu carnaval ta duna bida y color na locual no tin. Pa mi ta bunita di mira con carnaval ta duna oportunidad na cada participante desaroya su mes como artista. Hendenan di cualkier edad ta saca nan maraviya di pa un dia, disfruta como artista den un escenario. Esaki ta e magia di carnaval!” Juan Pablo Cabrera a subraya.


text:
Papiamentu
E lenga materno di e poblashon di e tres islanan Aruba, Boneiru i Kòrsou yama Papiamento na Aruba, “Papiamen” na Boneiru y Papiamentu na Kòrsou. Ta e lenga mas papia na e islanan caribense ABC, teniendo un status oficial riba e isla di Aruba y Curaçao. E lenga aki ta reconosi na Boneiro pa e gobierno Hulandes. Papiamento tambe ta wordu papia na e isla di Saba, Sint Maarten y Sint Eustatius.
Lesa tambe Ortografia di Papiamento di Aruba i Ortografia di papiamentu (na Kòrsou). Papiamentu ta varia un poko isla pa isla, bario pa bario, dékada pa dékada. Bokabulario i entonashon ta kambia un tikí. E diferensha di mas grandi ta entre e ortografia (sistema di skibimentu) di Aruba i di Kòrsou.
Papiamento ta un idioma crioyo probablemente deriva for di Portugues i Spaño, e vocabulario ta influensha di lenga Africano, Ingles, Hulandes, y Arawak. Papiamento tin dos dialecto principal: Papiamento, papia na Aruba; y Papiamentu, papia na Bonaire y Curaçao.
Kontenido
Historia[editá | edit source]
E historia di e origen di Papiamento te ainda no ta conosi. Probablemente Papiamento a nanse for di Portugues of for di Spaño. Un resumen di e debate tocante Papiamento ta di haña den un buki di Jacobs (2009a).
Segun historia, e vocabulario basico y e caracteristica gramatical ta similar cu esun di e lenga di Cabo Verde cu a surgi cu un fundeshi basico cu ta di Portugues y otro influenshan ku a pasa despues (siglo 17 y 18 respectivamente). E nomber di e idioma mes ta bin di papear, un palabra usa den Portugues y Spaño colonial: compara cu Papiá Kristang basa riba Portugues crioyo di Malasia y Singapore, y e crioyo di Cabo Verde papiâ of den Caribe (Puerto Rico, Republica Dominicano, Cuba) "papiar"- papia excesivamente (pero tambe den e termino Portugues kiermen "come"). Spaña a clama e dominio over di e islanan den siglo 15, pero nan no a hasi hopi uso di dje. Na 1634, West Indische Companie (WIC) a tuma e islanan over, deportando e Arawaknan cu a keda y e poblashon Spaño pa continente y a pone nan bira centro di trato di catibo entre Africa y Caribe.
E prome evidencia di e uso genarlisa di e Papiamento di Aruba por wordo mira den un documento oficial di Curaçao den siglo 18. Den siglo 19, e mayoria di e materialnan tabata skibi na Papiamento incluyendo buki di scol, di Misa Catolico Romano y e himnarionan. E prome corant na Papiamento publica na aña 1871 cu e titulo "Civilisado". "Civilizador" ta un palabra Spaño y Portugues, pero por wordo comprondi como custumber di e papiamento na final di palabra e "r" ta cai afo.
Teoria di e desaroyo local[editá | edit source]
Tin diferente teoria tocante e desaroyo local. Den un sierto teoria ta propone cu Papiamento a desaroya den Caribe for di un pidgin Portugues-Africano tabata usa pa comunica cu e catibonan di Africa y catibo Portugues cu despues Hulandes y Spaño (tambe Arawak) a influenciá. E poblacion Hudio-Portugues di isla ABC a crece considerablemente despues di 1654, ora e Portuguesnan a recupera e teritorio Hulandes den noort-oost Brazil, causando mayoria parti di e papiado Portugues di e tera pa huí di persecucion religioso. E rol precies di Hudio Sefari den cuminsamento di e desaroyo no ta conoci, pero loke por defini ta ku ta hunga un rol prominente den e desaroyo di Papiamento. Hopi di e prome residentenan di Curaçao tabata Hudio Sefarí of di Portugal, Spaña of Brazil. Pesei por asumi cu e Hudio-Spaño a wordu trese pa Curaçao, kaminda gradualmente a plama pa otro parti di comunidad. Como e comunidad Hudio a bira importante den mercadeo y comercial nan tabata papia na Papiamento cu un poco di influensia di Ladino. Mientras varios nashon tabata bas di e isla, Papiamento a bira e idioma mas papia di tur dia.
Status[editá | edit source]
Na Aruba, Papiamento i Hulandes ta e idiomanan ofisial mientras ku na Antia Hulandes, Papiamentu, Ingles i Hulandes ta esun ofisial.
Den senso di 2000 i 2001,Un logra konta un total di 106.054 hende na Kòrsou, 59.984 hende na Aruba, i 8059 hende na Boneiru ku a bisa ku papiamentu ta nan idioma di papiá na kas. Kasi tur hende ku ta biba na e islanan ABC y ku a nase na e islanan ABC por papia papiamentu. Ademas hopi imigrante for di e islanan ABC ta bai biba na Hulanda; ku nan no sa papia papiamentu na kas.
Ortografia[editá | edit source]
Korsou i Boneiru ta usa un sistema di skibimentu fonétiko. Aruba tin un sistema históriko hopi similar na spañó.
Parti distintivo di e sistema di Kòrsou[1]:
- E zonido /k/ semper ta indiká pa e lèter k. (Na Aruba /k/ por habitá c òf k .)
- Aksènt agudo ta indiká sílaba ku tin strès impronostikabel.
- E sistema di Kòrsou tin e lèternan è, ò, ù, ü.
- E sistema di Kòrsou no tin x.
Vokalnan[editá | edit source]
Papiamentu tin e siguiente 9 vokalnan.[2] E sistema di Kòrsou tin un símbolo pa kada vokal. E sistema di Aruba ku 6 símbolo tin mas ambigwedat.
Nota[editá | edit source]
- ↑ Ortografia di papiamentu, di dos edishon. Korsou: Sekshon Informativo di Schooladviesdienst, 1983
- ↑ Philippe Maurer. Die Verschriftung des Papiamentu, den Zum Stand der Kodifizierung romanischer Kleinsprachen. Gunter Narr Verlag, 1990


text:
Gobierno di Hulanda a cuminsa Promocion Grandi pa Aruba como Gateway
Agentschap NL di Minister di Relacionnan Exterior promoviendo Europe Meets Americas!
ORANJESTAD (AAN): Na luna di mei e conferencia internacional “Europe meets the Americas” ta tuma luga na Aruba. Expectativanan ta halto pa e conferencia aki na unda empresario y inversionistanan tanto local como internacional ta participa pa intercambia di pensamento cu otro y na mes momento cera acuerdonan valioso.
For di inicio di gobernacion di Gabinete Mike Eman e idea a keda lansa pa converti Aruba den un ‘gateway’ pa Europa, Latino America y vice versa. Un concepto cu mesora a cay den bon tera y a haya bon acogida cerca inversionistanan local, di Hulanda y Europa.
Un tremendo concepto cu ta bon pa Aruba y su hendenan. Un oportunidad cu mester wordo gara cu dos man. Gobierno di Hulanda a cuminsa promociona e conferencia aki. Riba e website di Asuntonan Economico di Exterior inversionista, empresario y otronan ta wordo encurasha pa participa na e conferencia di sumo importancia aki, na unda nan ta topa cu otro inversionista y empresario.
Di 5 pa 8 di mei binidero Aruba y Hulanda ta organisa e conferencia ‘Europe meets the Americas’. Esaki ta tuma luga na Aruba. E conferencia aki ta enfoca riba e oportunidadnan cu tin riba mercadonan den Latino America cu ta creciendo rapidamente y con gara e oportunidadnan aki.
E conferencia ta resultado di un protocol di cooperacion cu ta unico den Reino cu a wordo firma entre Aruba y Hulanda na 2011. Den su articulo promocional Ministerio di Asuntonan di Exterior ta skirbi. ‘Bo kier haci negoshi cu Latino-America y en particular cu negoshinan di Aruba, Brazil, Colombia, Costa Rica, Mexico, Panama y Venezuela?
Participa e ora den e mision economico pa Aruba dianan 5 te cu 8 di mei bou guia di Simon Smits, director-general di Asuntonan Economico di Exterior di Ministerio di Asuntonan di Exterior. Pa medio di e paisnan aki bo tin un potencial alcance di mas di 400 miyon di consumidor’.
E Conferencia EMA ta enfoca riba e siguiente sectornan:
• Tecnologia duradero (energia, mineria, agricultura, infrastructura, transporte)
• Logistica y infrastructura (deposito, distribucion, explotacion, waf, aeropuerto)
• Turismo (formacion)
• Servicio Financiero y sosten pa negoshinan
• Awa ( y construccion hidraulico)
• Retail
E mision aki ta ofrece un oportunidad unico pa for di un solo localidad dentro di Reino pone contactonan cu potencial partnernan di negoshi y consumidornan den Latino America y Aruba. Embahadornan di Reino y algun consul general di e region tambe ta participa na e Conferencia EMA. Pa diferente sector tin banda di participacion na EMA tambe un matchmaking individual riba programa.
Preparacion pa e conferencia ta canando bon cu un gran cantidad di participante cu a registra caba.


text:
Ingnoransia of Berdat?…….BLACKBERRY
Posted by By Buchi-Brusko at 21 July, at 11 : 15 AM Print
E epidemia di Blackberry ta plamando dia pa dia mas den nos komunidat. Awoki ta asta mama ku tata nan tin ping. E koki ta saliendo for di man ku awoki nan no ta ni pidi bo number di telefon mas. BO TON PING?
Mi por kompronde ku esaki por ta un pregunta hopi frustrante pa hende nan ku no tin Blackberry. Awor kiko bo ta hasi? Bo ta konsidera tog di wak un Blackberry djis pa por komunika ku otro fanatiko nan di BB kual ta bastante?
Of bo ta ignora e HYPE ey i keda husa bo telefon ku bo tin gewoon?
Related Posts
-
25 November at 11 : 54 AM 0
POKE-MONster...True Story! ....Watch out
-
25 July at 20 : 40 PM 0
Kiko ta pasando riba e potret aki?
-
27 June at 20 : 39 PM 0
Na Korsou SO! - Esaki nan kermen ku VLOERKLEED?
-
3 June at 12 : 22 PM 0
Vakansi tey dal aden, ora pa trend i moda nobo...
One Comment
-
Ignore nigga.
BB ta un telefon ku un GUI hopi crab.Hopi hende tine paso nan no sa miho.Y paso e tin ping.Pero naast ping kiko mas un bb por hasi??


text:
Gobierno Anterior A Crea Un Situacion Financiero Hopi Deplorabel
Segun Juan David Yrausquin
ORANJESTAD(AAN): Juan David Yrausquin di e fraccion di AVP tambe a hiba palabra durante e reunion publico den parlamento.
E parlamentario ta haya hopi straño di con awe oposicion ta contra pa elimina BBO.
Ainda despues di eleccion den conseho di ministronan gabinete Oduber a dicidi cu nan mes lo bay elimina BBO.
Awe Juan David Yrausquin di AVP no por compronde dikon toch awe oposicion ta contra un decision cu nan mes a tuma den conseho di ministronan di gabinete Oduber despues di resultado di eleccion.
El a bisa cu MEP mester splica di con no mester kita e BBO.
Yrausquin a bisa cu AVP a traha dos presupuesto alternativo na 2008 y 2009, den cual ta splica con e BBO ta worde kita.
Lo ta bon pa oposicion lesa e documentonan aki, segun e parlamentario. Yrasuquin a comenta tambe riba e relato cu nan a traha a base di e reunion di e comision central.
Den e preguntanan ta poni cu no tabata relevante pa e reunion pa e ley di BBO.
E Parlamentario kier haya contesta di e preguntanan cu e no a haya riba papel for di gobierno.
E situacion financiero di pais Aruba a cambia basta. Parce cu toch oposicion prome cu nan a bandona gobernacion a haci tur forma pa e gobierno nobo no elimina BBO.
E gobierno anterior a crea un situacion financiero hopi deplorable segun, e parlamentario.


text:
Cambio di leynan laboral pa e ser masculino sostene su pareha
ta otorga dos dia liber adicional
ORANJESTAD (AAN): Den cuadro di e cambio di leynan laboral Minister di Labor, Otmar Oduber ta di opinion cu como tata tambe e hende homber mester tin e derecho riba dianan liber pa cu e nacemento di su yiu.
Asina a reglamenta e introduccion di un ley nobo cu ta duna dos dia adicional di ‘kraamverlof’ cu pago normal pa e ser masculino.
Actualmente e trahador masculino tin derecho riba un periodo cortico riba dia di parto di su casa como tambe riba dia di haci declaracion di e mucha na censo.
Hopi biaha e tata mester presenta bek na trabou despues di un par di ora lagando e mama su so pa cuida e mucha.
Mirando e mundo moderno cu nos ta bibando aden e mandatario ta haya necesario pa e ser masculino cu ta e pareha di e mama tambe ta presente pa brinda sosten na e ser femenino durante e prome dianan despues di nacemento di mucha y asina, cu sosten di Parlamento, a otroga dos dia mas di ‘kraamverlof’.
E dianan liber aki no ta forma parti di e dianan di vacacion y no lo por wordo desconta como tal.
Minister Oduber ta mira cu e cambio den ley laboral aki lo sa di aporta na e proteccion y seguridad di e famia na momento cu e hende homber ta presente pa experiencia e prome dianan di bida di su yiu.


text:
BASTA no mas !!!
Posted by By admin at 27 September, at 17 : 20 PM Print
Poko tempu pasa nos a mustrabu un keeper ku tatin dimas swagger check e video AKI. Awel e meneer aki tey atrobe den full swing.Ki bosnan ta kere e a hasi e biaha aki? algu bon of un blunder e biaha aki? wak bo mes pa bo find out.
Esnan ku a trey blunder trobe Pabien, bo regalito ta den post na kaminda. By the way ata e tradukshon na papiamentu pa esnan ku no ta kompronde e idioma di e komentarista nan. Ata hesta l*l* . Ma bisele prome ku wega ku e su shirt ta muchu perta stroba sanger di sirkula pesey e ta keda hasi e koi penbieuw nai. Sobra siiiiiii nos no por tradusi paso nan no ta apto pa mucha. Pero e ta menshona algu ku pueblo i mama i porko i kacho saka bo som.
Related Posts
-
20 December at 14 : 37 PM 0
Kobe.B. Bryant
-
15 November at 22 : 51 PM 0
Hopi Kurason Un team un Korsou
-
15 July at 09 : 45 AM 0
Ms Williams
-
9 June at 11 : 55 AM 0
HEAT VS MAVS


text:
SARAH-QUITA TA BOLBE DOMINA DURANTE E “PEGASUS AIRLINES PWA COMPETENCIA DI SLALOM”
Turkia – Na e costa occidental den e provincia Izmir (antes Smyrna) den e districto Cesme e ciudad Alaçati ta localisa cu ta specificamente destina pa practica e deporte di windsurf. Cesme ta e region na unda e Jet Set di Istanbul y Izmir ta pasa vakantie Aki ta unda desde anja 2009 Sarah-Quita ta competi den e disciplina di slalom. E anja aki ta di 7 biaha e ta competi eynan y ta titula campeon pa di tres anja sigui di e evento aki. E evento aki ta e di dos competencia di Slalom di PWA pa 2014 cu…


text:
- Torneo di Waterpolo ta kontinuá djasabra awor na Pisina Bennie Leito!
- OLD TIMERS TENNIS TOURNAMENT
- KARATE ‘CURACAO OPEN’ KU MAS DI 10 PAIS PARTISIPANTE
- 50 years !
- ROJER/TECAU WIN SIXTH TEAM TITLE IN SHENZHEN
- Kampeonato Femenino di Ahedres 2014
- Start Hockey seizoen
- “Creme de la Creme” ta start djabièrnè na Parke di Post-6…
- Aminta Sprockel Challenger Little League
- Zilver voor Van Aanholt op Youth Olympic Games
Donaties
Atleet O’Braien Nocento, 20 jaar, is een veel belovend talent in verspringen en de hink-stapsprong. Om zich verder te ontwikkelen gaat O’Braien komende week naar Puerto Rico voor een trainingskamp bij specialisten op deze onderdelen van atletiek. In Puerto Rico moet hij ook zijn talent tonen om in aanmerking te komen voor een scholarship aan een van de Universiteiten daar. Samen met zijn coach Ruthsel Martina van atletiekclub Trupial is een programma samengesteld om uiteindelijk de Olympische Spelen van 2012 in Londen te halen. ”Het is onze doelstelling om sporters als O’Briaen te ondersteunen”, zegt Patrick Thissen, voorzitter van Stichting Curacaosport.com. “We zijn in 2008 begonnen met onze sportwebsite waarmee we alle sporters, clubs en bonden van Curaçao een gratis communicatieplatform aanbieden en zorgen voor actueel sportnieuws. Samen met de sponsors Boolchands, Sedreko, UTS, EWT, Banco di Caribe en ENNIA kunnen we onze missie support for sport verwezenlijken en doneren we jaarlijks de winst aan talentvolle jeugdige lokale sporters die de financiële middelen niet hebben om hun kans te krijgen.”
Bij de keuze voor O’Briaen is ook het NAOC geraadpleegd. De combinatie van een Olympisch doel en verkrijgen van een scholarship is ideaal. Met een scholarship kan O’Briaen zijn passie voor sport combineren met een opleiding die hem goede kansen biedt voor zijn maatschappelijke toekomst na zijn sportcarrière.
Meer info: webmaster@curacaosport.com of Remco Tevreden: 5123 222
Papiamento
Curacaosport.com ta sostené atleta talentoso ku 10.000 florin.
O’Braien Nocento, atleta di 20 aña ta un talento ku ta primintí di bira grandi den “verspringen” i “hink-stapsprong”. Pa por sigui desaroyá, den e próksimo simannan O’Braien ta bai Puerto Rico pa partisipá den kampamentu di training serka spesialistanan den e partinan di atletismo akí. Na Puerto Rico e mester demostrá su talento tambe, pa e por bini na remarke pa un scholarship na un di e universidatnan aya. Huntu ku su coach Rudsel Martina di klup di atletismo Trupial a traha un programa pa finalmente na aña 2012 yega weganan olímpiko na Londen. “Ta nos meta pa sostené deportistanan manera O’Braien”, Patrick Thissen, presidente di Stichting Curacao.sport.com. ta splika. Na 2008 nos a kuminsá ku nos wepsait di deporte kaminda nos ta ofresé tur deportista, klup di deporte i bònt na Kòrsou un plataforma di komunikashon grátis. Ademas nos ta sòru pa notisia deportivo aktual. Huntu ku nos spònsernan Boolchands, Sedreko, UTS, EWT, Banco di Caribe i ENNIA nos por realisá nos mishon “support for sport”. Tur aña di nobo nos ta usa nos fondonan pa sostené deportistanan lokal hóben i talentoso, ku no tin e medionan finansiero pa buska nan chèns”.
Den e eskoho pa O’Braien a konsultá NAOC tambe. E kombinashon di un meta olímpiko i alabes optené un scholarship ta ideal. Ku un scholarship, O’Braien por kombiná su pashon pa deporte ku preparashon eskolar, pa mayan despues di su karera deportivo, e tin sufisiente edukashon pa enfrentá futuro.
Mas informashon: webmaster@curacaosport.com of Remco Tevreden: 5123 222
Interview met Obrain